
Cuvânt înainte, 


Lucrarea de față este o introducere selectivă şi se adresează 
studenţilor de la Facultăţile de Management, Administraţie Publică şi 
Comunicare, în special a celor din învățământul superior de stat şi 
particular, urmărind inițierea lor în complexitatea problemelor dreptului 
comunitar. 

Considerăm că acest curs poate fi utilizat şi de toţi cei care doresc 
să înțeleagă unele dintre conceptele de bază ale dreptului comunitar o 
disciplină în curs de evoluare. 

La elaborarea cursului s-a avut în vedere locul disciplinei în 
planul de învățământ al facultăţii, faptul că acesta se adresează viitorilor 
manageri şi funcționari care necesită nu numai o pregătire de profil 
aprofundată ci şi un volum de cunoştinţe în domeniul juridic comunitar, 
raportate la o piaţă de muncă deschisă în toate statele membre ale U.E. 
pentru toți cetățenii, dreptul comunitar fiind de largă deschidere spre 
cunoaşterea unor fenomene şi procese social-economice comunitare. 

Autorii sunt conştienţi că fiecare dintre capitolele cursului sunt 


susceptibile de îmbunătăţiri. 

Capitolul 1 
-NOȚIUNEA DE DREPT COMUNITAR - 


Evoluţia U.E. de la începuturile sale (faza organizațiilor sectoriale) 
şi până în prezent, a dus la formarea unui patrimoniu juridic care cuprinde 
toate instrumentele juridice de-a lungul timpului în evoluţia lor succesivă. 

Acest patrimoniu juridic, trebuia să fie administrat într-un anumit 
fel, conservat şi folosit ca bază pentru apariţia de noi instrumente juridice, 
astfel că s-a impus apariţia dreptului comunitar ca ramură de drept în cadrul 
U.E. 

Definiţiile dreptului comunitar date până în prezent de anumiţi 
autori sunt diferite cum diferite sunt şi denumirile ramurii, respectiv drept 
european, dreptul aplicabil comunităților europene, dreptul Uniunii 
Europene, drept comunitar. 

În raport de organizarea actuală precum şi de cerinţele aequis-ului 
comunitar, apreciem că denumirea de drept comunitar este cea mai potrivită 
şi reținem că „desemnează normele juridice care se aplică în ordinea 
juridică a U.E., cuprinse în tratatele institutive ale comunităților europene - 
Paris şi Roma, în tratatele care au adus modificări tratatelor institutive — 
Tratatul de fuziune, Actul Unic European, Tratatul de la Maastricht, 
Tratatul de la Amsterdam, Tratatul de la Nisa, precum şi în actele 
comunitare adoptate de instituțiile comunitare — decizii, directive, 
regulamente, etc. cei 

Desigur, actualul concept nu este imuabil, drept urmare fiind 


varietatea de definiţii şi sintagme date până în prezent, însă aderarea unor 


! Dacian Cosmin Dragoş — Uniunea Europeană — Instituţii — Mecanisme, Editura C.H.Beck, Bucureşti, 
2007, pag.94-95. 
? Vezi op.cit. 


noi state şi evoluţia efectivă a U.E. pot duce la modificarea conceptului în 
viitor. 

Totodată, pot fi aduse în discuţie şi apariția ramurilor de drept în 
cadrul dreptului comunitar, respectiv drept bancar comunitar, drept 
comunitar al asigurărilor, drept comunitar al mediului, drept comunitar 
social, drept instituțional comunitar, dreptul societăților, drept comunitar 
vamal, ş.a., dar apreciem că despre aceste ramuri de drept putem face analize 
pertinente doar după apariţia efectivă a Constituţiei Europene şi devenirea 
acesteia operaţională. 

Apariția Constituției Europene, va înlocui majoritatea tratatelor 
existente, dar nu şi constituţiile naționale ale statelor membre. 

Obiectivele urmărite de Constituţia Europeană vizează îndeosebi 
reorganizarea instituțiilor comunitare care să confere U.E. o poziție mai 
clară pe scena internaţională şi pentru a permite accelerarea procesului 
decizional în cadrul uniunii, prin stabilirea unor reguli de votare mai simple. 

În forma adoptată la Roma, la data de 29.10.2004, de către şefii de 
stat şi guvern, împreună cu miniştrii afacerilor externe din cele 25 de state 
membre la acea dată (27 de state în prezent), Constituţia Europeană 
cuprindea patru părți. Prima parte defineşte U.E. şi valorile, obiectivele şi 
instituţiile ei, responsabilitățile fiecărei instituţii şi procedurile de luare a 
deciziilor. Cea de-a doua parte include Carta Drepturilor Fundamentale. A 
treia parte descrie politica şi acţiunile U.E., iar a patra parte şi ultima 
conţine clauzele finale, inclusiv procedurile referitoare la aprobarea şi 


posibila revizuire a acesteia. 


Capitolul 2 


NECESITATEA UNUI MANAGEMENT 
JUDICIAR LA NIVELUL DREPTULUI COMUNITAR 


Având în vedere că la nivel european Uniunea Europeană (U.E.) 
apare ca cea mai evoluată organizaţie integraţionistă, fiind prima mare 
organizaţie interstatală, formată în prezent din 27 stare şi cu o perspectivă de 
aderare a altor state şi având ca obiect strategic relansarea uniunii şi 
suprimarea tuturor obstacolelor existente şi anume a obstacolelor fizice 
privind libera circulație a bunurilor şi persoanelor prevăzându-se chiar 
suprimarea totală a obstacolelor de frontieră din cadrul comunității, a 
obstacolelor tehnice, datorate divergenţelor existente între reglementările 
naționale, ceea ce ar permite industriei să obțină însemnate reduceri ale 
costului, a obstacolelor juridice, respectiv modificarea sistemului 
decizional, în sensul abandonării principiului „unanimităţii” în favoarea 
celui al „„majorităţii” (însoţit de dreptul de veto al ţărilor membre), 
realizarea unui spațiu economic fără frontiere, a obstacolelor fiscale în 
calea schimburilor, un prim pas fiind deplasarea perceperii taxei de frontieră 
la punctele de vamare”, este clar că suntem în prezenţa unui vast mecanism 
care nu mai reprezintă un sistem închis, rigid şi intransigent pentru 
potențialul justițiabil. 

Această organizaţie (U.E.9 trebuie să-şi regleze cadrul juridic 
printr-un management judiciar bine gândit şi organizat care să vegheze la 
bunul mers al acesteia, intervenţia normelor juridice fiind oportună doar în 


situaţii de disfuncționalitate. 


? M.M. Dobran, D.Bârglăzan — Dicţionar de termeni comunitari, Editura Eurostampa, Timişoara 2005, 
pag.203. 

Sistemul judiciar al dreptului comunitar trebuie să fie ferm, 
intransigent şi eficient în anihilarea disfuncționalităţilor, iar dacă acestea au 
apărut să fie înlăturate prin norme de drept comunitar urgent şi eficient. 

Dreptul comunitar european trebuie de asemenea să reprezinte 
baza „cetăţeniei europene”, prin atenuarea distanţei dintre cetăţeni şi U.E., 
aşezarea cetățeanului în centru, dându-i acestuia posibilitatea de a-şi asuma 
responsabilități şi de a avea o contribuţie mai mare la construcția 
europeană. 

Dreptul comunitar european trebuie să aibă în sistemul său de 
referință, în primul rând umanistul, să considere omul valoare supremă şi 
astfel să-i faciliteze evoluţia în condiţii de normalitate pentru consolidarea 
uniunii, promovând principiile care fac obiectul consensului social la nivelul 
U.E. 

Sistemul judiciar comunitar este o necesitate impusă de societatea 
umană, care pe lângă rolul supraveghetor al respectării actelor normative, 
trebuie să aibă şi un rol preventiv, un rol de garantare a principiilor libertăţii 
şi al demnităţii umane, iar atunci când legile sunt încălcate să intervină să 
facă ordine doar prin mijloacele specifice şi legale, moment din care devine 
o putere care trebuie văzută şi respectată ca atare de întreaga uniune. 

Puterea dreptului comunitar nu trebuie să rezulte doar ca putere la 
nivel de explicaţie, ci din ansamblul actelor normative emise pe care justiția 
se poate baza, din valoarea acestor legi caracterizată prin puterea de 
penetrare, de înţelegere, de convingere de a fi respectate de justițiabilul 
comunitar. 

Apariția în spaţiul comunitar a unor acte normative cu înţeles 
ambiguu, cu posibilităţi de receptare în mai multe rânduri, în rândul statelor 
membre ale uniunii şi ale cetățenilor acesteia, confuze, nefundamentate, 
neadaptate la nivelul uniunii şi realităţile acesteia, proporțional cu aceste 


discrepanțe va scoate în evidenţă şi nerealizările dreptului comunitar şi 


* Vezi op.cit. pag.93. 


puterea acestuia cu impact defavorabil asupra tuturor statelor şi cetăţenilor 
uniunii. 

Dreptul comunitar nu trebuie să-şi exercite puterea, ca o putere 
conservatoristă, nu trebuie să accepte consensualismul trecutului ca un 
element constitutiv al semnificației prezentului, nu trebuie să accepte 
consensualismul trecutului ca un element constitutiv al semnificației 
prezentului, dar nu trebuie în acelaşi timp să ignore sistemele de drept intern 
ale statelor membre ale U.E., ci să fie o putere rațională actualizată la 
problematicile uniunii şi ale statelor membre să fie o reflectare corectă a 
realului şi în acest fel să asigure tuturor membrilor egalitate şi libertate 
maximă. 

Comunitatea europeană reprezentată prin statele membre şi 
cetăţenii care o compun, trebuie să-şi regăsească scopul prin dreptul 
comunitar în finalitatea actului de justiţie care nu trebuie să se erodeze în 
faţa eventualilor factori perturbatori care ar putea apărea. 

Autoritatea legitimă a dreptului comunitar este cea care îi satisface 
prin natura sa pe participanţii la actul juridic, cei care acceptă să i se supună 
şi să se regăsească în ea, fiind vorba de competență, cu trimitere la 
capacitățile organizaționale sau ştiințifico-juridice sau la virtutea politică a 
uniunii. 

Puterea dreptului comunitar devine operabilă prin intermediul 


justiției comunitare şi al legilor cu care aceasta operează. 


Capitolul 3 
ACQUIS-ul COMUNITAR - BAZĂ A MANAGEMENTULUI JUDICIAR 


Uniunea Europeană, de la apariția sa în procesul de dezvoltare 
continuă şi evoluţia sa în prezent şi în viitor, desigur, s-a bazat pe un 
patrimoniu comunitar care cuprinde toate normele juridice care au 
reglementat şi reglementează activitățile instituțiilor comunitare. 

Acquis-ul comunitar poate fi deținut ca fiind ansamblul de drepturi 
şi obligaţii comune ce unesc statele membre în cadrul U.E., având ca şi 
componente: conţinutul, principiile şi obiectivele politice cuprinse în 
tratatele originale ale Comunităţilor Europene, legislaţia adoptată de către 
instituţiile U.E. pentru punerea în practică a prevederilor 'Tratatelor, 
jurisprudenţa Curţii de Justiție a Comunităţii Europene, declarațiile şi 
rezoluţiile adoptate în cadrul U.E., acţiuni comune, poziţii comune, 
convenţii semnate, rezoluţii, declaraţii şi alte acte adoptate în cadrul Politicii 
Externe şi de Securitate Comună (PESC) şi a cooperării din domeniul 
Justiţiei şi Afacerilor Interne (JAI) şi acordurile internaţionale la care C.E. 
este parte, precum şi cele încheiate între statele membre ale U.E. cu referire 
la activitatea acesteia.” 

Faţă de cerinţele acquis-ului comunitar, nu este greu de observat că 
„patrimoniul comunitar” trebuie să fie bine condus. 

Astfel, managementul judiciar presupune totalitatea mecanismelor 
care orientează în mod decisiv funcţia, scopurile şi obiectivele U.E., cât şi 
elementele de natură psihologică prin care sunt motivate statele membre şi 
cetăţenii uniunii în realizarea scopului uniunii. 

În consecință, U.E., prin dreptul comunitar, trebuie să 
conştientizeze rolul său de manager pentru o bună funcţionare. Întrucât nu 
există reţete exacte ale actului managerial, trebuie selectate aspectele 


productive care trebuie aplicate prin adaptarea la specificul uniunii. 


5 Vezi op.cit. pag.75. 

Necesitatea cooperării statelor membre este determinată de faptul 
că efortul individual nu mai este eficient, ci numai efortul comun al statelor, 
pe baza dreptului comunitar, este productiv. 

Actul de conducere este un exercițiu al negocierii între interesele 
generale ale uniunii şi interesele statelor membre. Interesele judiciare 
individuale ale statelor sunt şi trebuie evaluate la fel ca şi interesele generale 
ale U.E., deoarece când primele sunt înlocuite sau nerezolvate atunci nici 
cele generale ale uniunii nu vor fi realizate în totalitate sau cu aceeaşi 
eficiență. 

Sub aspectul managerial uniunea trebuie să dea dovadă de măsura 
prudenței, să promoveze calea de mijloc a echilibrului, măsura activității 
uniunii trebuie regăsită în rezultatul participării statelor membre, fără însă a 
exclude capacitatea acestora de autoconducere. 

Complexitatea instrumentului conceptual al managementului la 
nivelul U.E. se realizează prin organismele judiciare specializate. 

Managementul judiciar presupune printre altele capacitatea de a 
organiza şi administra şi de a face lucrurile cum trebuie, adică de a performa. 
Performanţa nu poate fi atinsă în conţinutul procesului managerial decât 
dacă se bazează pe structurile acestui proces, respectiv prevedere, 
organizare, coordonare, antrenare şi control reglare. 

Esenţa actului de conducere este reprezentată de procesul emiterii 
şi aducerea la îndeplinire a dispozițiilor. 

Controlul reprezintă un proces continuu şi simetric în raport cu 
obiectivele şi are la bază verificarea modului în care sunt realizate acţiunile 
aşa cum au fost stabilite. Controlul urmăreşte pe de o parte verificarea 
performanței în raport cu obiectivele şi eforturile şi pe de altă parte, 
identificarea  disfuncționalităţilor, cauzelor, producerii acestora şi a 


metodelor de eliminare a lor. 


€ Zorlenţar T., Burduş F., Căprărescu G. — Managementul organizaţiei, Editura Economică Bucureşti, 1998, 
pag.28. 

Motivarea actelor juridice comunitare este o mențiune conținută în 
Tratatele originare, precum şi în Tratatul de la Amsterdam (art.253 din 
Tratatul de la Roma) prin care se stipulează că regulamentele, directivele şi 
deciziile adoptate în comun de către Parlamentul European şi Consiliul 
European ca şi actele adoptate de Comisia Europeană şi de Consiliul U.E. 
vor conţine expunerea motivelor ce au stat la baza adoptării lor. Conform 
jurisprudenţei Curţii de Justiţie a Comunităţilor Europene, motivarea actelor 
comunitare îndeplineşte două funcţii: pe de o parte, funcţia de informare a 
celor interesaţi pentru a permite părților de a-şi exersa dreptul de recurs în 
deplină cunoştinţă de cauză, iar pe de altă parte, funcția de a permite Curţii 
de Justiţie să-şi exercite competenţa sa privind controlul de legalitate. 

Legalitatea comunitară presupune o ordine juridică comunitară, 
consecinţă a faptului că U.E. este creată prin lege, este izvor de lege şi 
reprezintă o ordine de drept. 

Legalitatea comunitară presupune subordonarea întregii activități 
desfăşurată pe teritoriul statelor membre ale U.E., în domeniile cețin de 
competenţa comunitară stabilită prin Tratatul de la Amsterdam, normelor 


dreptului comunitar. 

Capitolul 4 


INTERFERENȚA DREPTULUI COMUNITAR CU DREPTUL NAȚIONAL 


Aderând la U.E. orice stat membru recunoaşte ordinea juridică la 
nivelul uniunii şi supremaţia dreptului comunitar, dar în acelaşi timp se 
remarcă faptul că cele două sisteme respectiv cel comunitar şi cel naţional 
sunt autonome şi distincte, relaţia dintre ele fiind determinată de competenţe 
stabilite şi garantate prin Tratatele U.E. dar şi de principiul ierarhiei. 

Totodată, aceste interferenţe şi rezultatul dintre cele două sisteme 
trebuie să aibă în vedere, aplicarea dreptului comunitar la nivelul 
instituțiilor comunitare, constituțiile statelor membre precum şi aderarea 
unor noi state şi nu în ultimul rând probleme care vizează autonomia 
instituțională şi procedurală. 

În practică s-a constatat că, în ceea ce priveşte competențele, 
nefiind clar stabilite, repartizarea acestora între uniune şi statele membre este 
necesară o stabilire clară a acestor competenţe pentru funcționarea corectă a 
mecanismului juridic. 

De asemenea, s-a constatat că dispoziţiile cadru ale uniunii 
materializate în deciziile instituțiilor comunitare trebuie să fie legiferate de 
statele membre în conformitate cu ordinea juridică națională (cazul 
directivelor) şi de asemenea, se pun în practică prin administraţiile naționale 
ale statelor membre aşa cum, de altfel, şi cerinţele acquis-ului comunitar se 
pun în aplicare prin normele juridice naționale. 

În consecinţă, normele juridice interne care se elaborează trebuie 
să aibă în vedere cerințele U.E. şi atunci când apar disfuncționalități se 
invocă normele dreptului comunitar (A se vedea în acest sens, sentința 
(6164)(29) a TICE din 15 iulie 1964). 

În ceea ce priveşte contribuţiile statelor membre se constată o 


corelare a prevederilor din Tratatele U.E. cu cele din constituţiile statelor 

membre, ceea ce denotă că dreptul comunitar nu trebuie să fie incompatibil 
cu cel naţional şi aşa cum am arătat anterior, în cazul unei contradicții între 
dreptul comunitar şi vreun articol al constituţiei vreunui stat membru, 
dreptul comunitar va fi suveran faţă de cel național. 

În ceea ce priveşte aderarea unor noi state se prezumă că acestea 
cunosc foarte bine cerințele acquis-ului comunitar şi au acceptat în totalitate 
dispozițiile care constituie ordinea juridică comunitară, condiţiile de aplicare 
a acestora fiind stabilite prin Tratatele de aderare ale acestor ţări la U.E., 
conţinând dispoziţii referitoare la aplicarea dreptului comunitar în noile state 
membre. 

Aplicarea ordinii juridice comunitare nu se face dintr-o dată, noii 


membrii dispunând de perioade tranzitorii pentru a o adopta în totalitate. 

Capitolul 5 
ISTORIA COMUNITATII EUROPENE 

Existenta unei Europe unite e țelul urmărit de-a lungul secolelor 
de conducătorii politici şi intelectuali , exemplificând asta prin faptul că încă 
de la 1849 ilustrul romancier Victor Hugo sincronizează la Congresul de 
pace de la Paris importanța unei Europe unite, însă numai după cel de-al 
doilea război mondial statele europene au instituționalizat forme de 
cooperare internațională, cum ar fi: Organizaţia pentru Cooperare 
Economică Europeană (OCEE)I, Organizaţia Tratatului Atlanticului de 
Nord (NATO), Uniunea Europei Occidentale (UEO). Organizațiile în cauză 
au pus bazele unei solidarității între statele europene, care încă manifestau 
trăsăturile clasice ale unei uniuni statelor şi ale cooperării 
interguvernamentale. 

Începutul procesului de integrare europeană — ce are caracterici 
originale şi specifice, care constituie baza actualei structuri a Uniunii 
Europene - poate fi considerat anul 1950, când ministrul francez al afacerilor 
externe, Robert Schuman, împreună cu Jean Monnet, comisar al planului de 
modernizare a Frantei de după război a propus implicarea câtorva state 
europene într-un proiect de cooperare mai strânsă, comparativ cu formele 
tradiționale existente la acel moment. 

Planul Schuman a devenit realitate la 18 aprilie 1951 prin 
semnarea la Paris, de către 6 ţări europene (Belgia, Olanda, Luxemburg, R.F. 
Germania, Franţa, Italia) a Tratatului instituind Comunitatea Europeană a 
Cărbunelui şi Oţelului (CECO), care a intrat în vigoare la 23 iulie 1952. 

Comunitatea Europeană a Cărbunelui şi Oţelului (CECO) a fost 
fondată astfel pentru a controla resursele de oţel şi cărbune ale statelor 
membre, prevenind astfel un nou război european. 

Acest nou tip de cooperare însemna transferul de suveranitate către 


o organizaţie cu puteri de constrângere asupra membrilor săi. Iniţiativa a 

constat în integrarea producţiei de cărbune şi oţel a Franţei şi Germaniei, în 
cadrul unei organizaţii deschise participării şi altor state europene. Printre 
promotorii ideii unei Europe unite, acesta a fost primul pas către o cooperare 
largită: o integrare sectorială ce ar fi putut influența şi alte sectoare 
economice. Aceasta era ideea declarată, însă obiectivul politic imediat îl 
constituia alipirea Germaniei la Europa şi eliminarea rivalităţilor existente 
între Franţa şi Germania privind zonele strategice ale Ruhr-ului şi Saar-ului. 

CECO a devenit fundaţia pentru Comunitatea Economică 
Europeană (redenumită ulterior Comunitatea Europeană şi în final Uniunea 
Europeană prin 'Tratatul de la Maastricht) . 

Tratatul de la Paris a intrat în vigoare la 23 iulie 1952, şi spre 
deosebire de Tratatul de instituire a Comunităţii Europene, a avut o durată 
limitată la 50 de ani. În consecință, CECO a încetat să existe la 23 iulie 
2002, iar responsabilitățile şi bunurile sale au fost preluate de Comunitatea 
Europeana. 

Dintre momentele ulterioare ale evoluţiei Uniuni Europene de-a 
lungul timpului precizăm cu titlu semnificativ câteva date de referinţă : 

1967 Are loc fuziunea instituțiilor celor trei comunități europene 

(CECO, CEE şi Euratom). În urma acesteia iau naştere 
Comisia Europeană, Consiliul de Miniştri şi Parlamentul 


European 


1973 Intrarea Danemarcei, Irlandei şi a Regatului Unit în 
Comunitatea Economică Europeană (CEE). În acest moment 


CEE numără nouă state membre 


1979 Guvernele şi băncile centrale din cele nouă state membre pun 


bazele Sistemului Monetar European (SME). 


1981 Grecia aderă la Comunitatea Economică Europeană (CEE). 

1986 


1988 


1989 


1992 


1993 


1995 


2002 
2004 


Spania şi Portugalia aderă la Comunitatea Economică 


Europeană (CEE). 


Consiliul European, reunit la nivel de şefi de stat şi de 
guvern, confirmă obiectivul de realizare a Uniunii 
Economice şi Monetare (UEM). Un comitet de experți, 
prezidat de Jacques Delors, la vremea aceea preşedinte al 
Comisiei Europene, analizează modalităţile de realizare a 
UEM. Raportul elaborat de acest comitet (Raportul Delors) 


propune o tranziţie în trei stadii 


Debutul negocierilor referitoare la Tratatul privind Uniunea 
Europeană. Acest Tratat pune bazele Uniunii Europene (UE) 
şi modifică Tratatul de instituire a Comunităţii Europene. 
Este cunoscut ca Tratatul de la Maastricht. 

Semnarea Tratatului de la Maastricht. Se introduc noi forme 
de colaborare între guvernele statelor membre, în domenii 
precum apărare, justiţie şi afaceri interne 

Intrarea în vigoare a Tratatului de la Maastricht la data de 1 
noiembrie, după ratificarea acestuia de către cele 12 state 

membre 

Austria, Finlanda şi Suedia aderă la Uniunea Europeană 

(UE). 
Introducerea monedelor şi a bancnotelor euro 


Zece noi state aderă la Uniunea Europeană la 1 mai, 


respectiv Cipru, Estonia, Letonia, Lituania, Malta, Polonia, Cehia, Slovacia, 


Slovenia si Ungaria. 


2007 Bulgaria şi România aderă la Uniunea Europeană la 1 ianuarie. 

13 Decembrie 2007 

Tratatul de la Lisabona, numit oficial 'Tratatul de la Lisabona de 
amendare a Tratatului privind Uniunea Europeana şi Tratatul instituind 
Comunitatea Europeana, a fost semnat la 13 decembrie 2007 la summitul 
de la Lisabona, Portugalia. 

Semnarea acestui tratat a venit pe fondul nevoii de a reforma 
cadrul instituțional al Uniunii Europene ajunsă la 27 de membri şi a 
neratificării de către toate statele Uniunii Europene a Constituţiei Europene, 
al carei text final a fost agreat de statele membre în iunie 2004. 

Pentru a intra in vigoare, Tratatul de la Lisabona trebuia sa fie 
ratificat de catre TOATE statele membre. Printre statele care au ratificat 
tratatul sunt: Slovenia (29 ianuarie 2008), România (4 februarie 2008), 
Malta (6 februarie 2008), Ungaria (6 februarie 2008), Franţa (14 
februarie 2008), Bulgaria (21 martie 2008), Polonia (2 aprilie 2008), 
Slovacia (10 aprilie 2008), existând şi state care nu au ratificat Tratatul, în 
speţă Irlanda. 

Ca obiective ale uniunii, concretizate în timp enumerăm: 

- promovarea progresului economic şi social (piaţa unică a fost 
instituită în 1993, iar moneda unică a fost lansată în 1999); 

- să afirme identitatea Uniunii Europene pe scena internaţională 
(prin ajutor umanitar pentru ţările nemembre, o politică externă şi de 
securitate comună, implicare în rezolvarea crizelor internaţionale, poziții 
comune în cadrul organizaţiilor internaționale); 

- să instituie cetățenia europeană (care nu înlocuieşte cetățenia 
națională dar o completează, conferind un număr de drepturi civile şi politice 
cetăţenilor europeni); 

- să dezvolte o zonă de libertate, securitate şi justiţie (legată de 


funcţionarea pieţei interne şi în particular de libera circulație a persoanelor); 

- să existe şi să se consolideze în baza dreptului comunitar (corpul 
legislației adoptate de către instituțiile europene, împreună cu tratatele 
fondatoare). 

Simbolurile Uniunii Europene se referă la drapelul, imnul, deviza 
şi moneda acesteia. 

Potrivit constituţiei (care nu a intrat încă în vigoare) drapelul 
Uniunii este un cerc format din douăsprezece stele, pe fond albastru, imnul 
este extras din Simfonia a 9-a, Oda Bucuriei de Ludwig van Beethoven, 
deviza este Unită în diversitate (deviza actuală este Unitate în diversitate), 


iar moneda uniunii este euro. 

Capitolul 6 
IZVOARELE DREPTULUI COMUNITAR 


Dreptul este format dintr-un sistem de norme, care după ce 
primesc un înveliş juridic dobândesc acea înfăţişare ce le face posibile de a fi 
aduse la cunoştinţa unei populaţii. 

Această formă juridică a normelor prin care dreptul este 
perceput de cei cărora le este adresat poartă denumirea de izvor al dreptului. 

Studierea acestor izvoare ne oferă şansa de a aprofunda 
multitudinea formelor pe care dreptul în esenţa lui le îmbracă. 

Aceste izvoare trebuiesc privite din două puncte de vedere: ca 
izvoare materiale şi ca izvoare formale. În categoria izvoarelor materiale 
intră acțiunile noastre din viaţa de zi cu zi privite din toate unghiurile: viața 
socială, economică sau culturală fiecare cu caracteristicile ei aflate într-o 
permanentă schimbare şi adaptare şi din a căror interacțiune se nasc aceste 
norme şi instituţii juridice. 

În categoria izvoarelor formale intră acele reguli de conduită 
care prin intermediul dreptului îmbracă o haină juridică şi devin astfel pentru 
fiecare dintre noi căi sau direcții de urmat sau din contra interdicții de 
comportament. 

Acestă primă diviziune a izvoarelor de drept are la rândul ei 
parte de subclasficări specifice dar pentru a respecta obiectul prezentei 
lucrării ne vom apleca pe cât posibil strict asupra noțiunilor de izvoare ale 
dreptului comunitar european. 

Vom efectua astfel o clasificare a acestor izvoare după criteriul 
forţei juridice ce o are fiecare din aceste izvoare, respectiv mai pe înțeles 
după puterea acelui izvor de drept în ansamblul izvoarelor. 


Există astfel: 

Izvoare originare, primare sau principale, denumite aşa şi datorită 
faptului că ele au pus bazele dreptului comunitar în faza incipientă în 
diferitele etape de dezvoltare ale acestei noţiuni. 

Putem vorbi astfel de tratate institutive şi tratate modificatoare 

a) În această categorie a tratatelor institutive, intră aşa zisele tratate 
de început ale dreptului comunitar, respectiv Tratatul de la Paris din 1952 şi 
Tratatul de la Roma din 1958. 

Tratatul de la Paris poate fi denumit şi punctul de plecare în 
realizarea păcii după cel del de-al doilea război mondial, aceasta întrucât 
prin acest tratat fostele țări duşmane din război au înţeles să îşi dezvolte 
împreună producția şi comerțul cu oțel şi cărbune, creind Comunitatea 
Europeană a Cărbunelui şi Oţelului (Germania, Belgia,Olanda, Italia, Franța 
şi Luxenbourg). 

Menţionăm că acest tratat a expirat în anul 2002, deci la 50 de ani 
după ce a intrat în uz. 

Tratatul de la Roma înglobează de fapt două tratate, semnate de 
aceleaşi şase state, unul care înființează Comunitatea Economică Europeană 
şi unul care înființează Comunitatea Europeană a Energiei Atomice. 

Acest tratat al Comunităţii Economice Europene a avut ca scop aşa 
cum se prevede în art. 2: “Comunitatea are ca misiune ca prin stabilirea 
unei pieţe comune şi prin apropierea progresivă a politicilor economice ale 
statelor membre, să promoveze o dezvoltare armonioasă a activităților 
economice în ansamblul Comunităţii, o expansiune continuă şi echilibrată, o 
stabilitate crescută, o ridicare accelerată a nivelului de viață şi cât mai 
strânse relaţii între statele membre”. 

Tratatul Comunitătii Europene a Energiei Atomice presupune 
integrarea sectorială a energiei nucleare civile dar şi creşterea, şi dezvoltarea 
schimburilor cu alte state. 

b).Tratatele modificatoare, sunt tratatele care, aşa cum le spune şi 


denumirea, sunt motivate în apariţia lor pentru modificarea unor tratate deja 

existente şi care trebuiesc să fie schimbate în spiritul noilor condiţii sau 
cerințe apărute. 

Sunt situaţii în care aceste tratate modificatoare au un caracter 
reparator,  demonstrându-şi necesitatea prin esența întregii politici 
comunitare ce trebuie să răspundă cerinţelor pentru care a fost creată iar în 
caz contrar trebuind a fi remediate toate neajunsurile ce nu răspund acestor 
cerințe. 

1.Izvoare derivate sau secundare. 

Definirea acestor izvoare este făcută de Articolul 189 al 
Tratatului Comunităţii Economice Europene, în care se arată că “pentru 
îndeplinirea misiunilor şi în condiţiile prevăzute în tratat, Consiliul si 
Comisia hotărăsc regulamente şi directive, iau decizii şi formulează 
recomandări sau avize”, cât şi în articolele 61 al Tratatului Comunității 
Europene a Energiei Atomice şi art. 4 al Tratatului Comunităţii Europene a 
Energiei Atomice . 

Aceste izvoare derivate sunt alcătuite din ansamblul actelor 
emise în aplicarea sau în executarea tratatelor iar denumirea de izvoare de 
drept derivat (drept secundar) indică atât funcția pe care actele o îndeplinesc 
(de realizare a obiectivelor din tratate) cât şi subordonarea lor în raport cu 
tratatele. 

Ca expresie a subordonării menţionate, dreptul derivat nu poate 
deroga de la cel originar, iar instituţiile comunitare nu pot adopta decât 
actele necesare îndeplinirii misiunii lor. 

În aceste condiţii menţionăm că instituţiile comunitare adoptă 
regulamente şi directive, iau decizii şi formulează recomandări sau avize; 
toate cele cinci categorii de acte, alcătuind dreptul derivat. 

Vom examina în continuare, în mod succint, fiecare din aceste 


cinci categorii definindu-le trăsăturile fiecaruia dintre ele : 

1). Regulamentul 

Este actul cu aplicabilitate generală, obligatoriu în toate elementele 
sale şi direct aplicabil în toate statele membre. Acesta are caracteristici care 
îl apropie de o lege din ordinea juridică internă a statelor, în special prin 
caracterul său normativ şi regimul său, care îl plasează în mod normal la 
adăpost de orice acţiune în anulare intentată de un particular. 

Trăsăturile regulamentului: 

1.Regulamentul este un act cu caracter general. 
2.Regulamentul este obligatoriu în toate elementele sale. 

Ca expresie a caracterului său obligatoriu, regulamentul modifică 
situaţia juridică a subiecţilor de drept comunitar şi trebuie să fie aplicat de la 
intrarea sa în vigoare şi atât timp cât invaliditatea sa nu a fost constatată. 

Caracterul obligatoriu al regulamentului operează pentru toți 
subiecții de drept: persoane fizice sau juridice, state membre, instituţii 
comunitare. 

Autoritatea regulamentului față de persoanele fizice şi juridice este 
indiscutabilă. Acestea nu dispun de posibilitatea de a ataca regulamentul 
printr-o acțiune în anulare, decât în condiţiile în care demonstrează că 
regulamentul le priveşte direct şi individual, fiind vorba în realitate de o 
decizie luată sub forma unui regulament. 

Precizăm că regulamentul se impune şi instituțiilor comunitare şi — 
printre acestea — chiar autorilor săi. 

3. Regulamentul este direct aplicabil în toate statele membre. 

Astfel, regulamentul îşi ia locul în ordinea juridică a statelor 
membre şi modifică de plin drept situaţiile juridice existente. 

Regulamentul împiedică deci aplicarea oricărei dispoziții naționale 
contrare, indiferent de rangul normei respective . 

Această trasatura este bazata pe ideea că tratatele au operat un 


transfer de competenţe între statele membre şi comunitatea europeană. 

Aplicabilitatea directă se opune oricărei formalităţi naţionale de 
asimilare sau transpunere a regulamentului în ordinea juridică internă. Un 
act naţional care ar avea ca obiect introducerea în ordinea juridică internă a 
unui regulament sau care ar condiţiona intrarea în vigoare a regulamentului 
ar fi ilegal, fiind contrar dreptului comunitar (CJCE, Hotărârea din 10 


octombrie 1973 Variola c/Administraţia finanţelor italiene cauza. 34/73). 


2). Directiva 

DIRECTIVA, nu are aplicabilitate generală decât în cazuri 
exprese, ea are anumiţi destinatari desemnați (numai statele membre), în 
plus este incompletă din punct de vedere juridic, în sensul că ea cuprinde un 
singur element (care este şi obligatoriu), şi anume: scopul pe care statele 
membre trebuie să îl atingă; mijloacele, formele de atingere a sa aparține 
statelor. Putem spune că directiva este obligatorie, dar numai pentru 
subiectele de drept intern din anumite state membre, ca regulă generală, dar 
ca excepţie, aceeaşi directivă se poate adresa şi subiectelor de drept intern 
din toate statele membre, dar, în acest caz, acest lucru se 
specifică/precizează în conţinutul ei. 

Deci, spre deosebire de regulament şi decizie, obligatorii în toate 
elementele lor, directiva nu creează în sarcina statelor membre decât o 
obligaţie legată de rezultatul ce trebuie atins lăsând statelor competenţa în 
privinţa formei şi mijloacelor alese de fiecare dintre acestea în atingerea 
rezultatului. 

3). Decizia 

Decizia este actul obligatoriu în toate elementele sale pentru 
destinatarii pe care ea îi desemnează. 

Ca şi caracteristici menționăm : 

a) Decizia este înainte de toate un act cu caracter individual. 
Această calitate este cea care influenţează într-o manieră determinantă 


regimul său juridic. 
24 


Adică, esențial pentru decizie este că ea nu obligă decât persoanele 
cărora le este adresată „pe când regulamentul, cu un caracter esențial 
normativ, este aplicabil nu unor destinatari limitați, desemnaţi sau 
identificabili, ci unor categorii privite abstract şi în ansamblul lor”. 

Pentru a califica un act ca decizie, judecătorul comunitar acordă în 
primul rând atenţie existenţei unui cerc redus de destinatari identificabili. 

b) O a doua caracteristică a deciziei este obligativitatea sa. La fel 
ca şi regulamentul şi spre deosebire de directivă, decizia este un act 
obligatoriu în toate elementele sale. Decizia poate să impună nu numai un 
obiectiv de atins, ci şi mijloacele ce se vor folosi pentru aducerea sa la 
îndeplinire. 

Particularii destinatari ai unei decizii care ar încălca-o pot mai întâi 
să răspundă în faţa tribunalelor naționale, dar încălcarea ar putea atrage — în 
anumite cazuri — şi o reacţie la nivel comunitar. 

Poate apare astfel situatia în care să fie obligată o întreprindere la 
plata unei amenzi pe zi de întârziere, începând cu o anumită dată, pentru a o 
constrânge pe aceasta să se supună unei verificări ordonate pe calea unei 
decizii. 

În ceea ce priveşte deciziile adresate statelor membre, eventualii 
refractari se expun unei acțiuni în constatarea neîndeplinirii obligațiilor 
izvorâte din tratat, întemeiată pe dispoziţiile art. 226 sau 227 TCE. 

c) Deciziile produc un efect direct atunci când sunt adresate unor 
persoane fizice sau juridice particulare. În această ipoteză, deciziile modifică 
prin ele însele situaţia acestor destinatari. 

d) Cerinţa pe care trebuie să o îndeplinească decizia este - însă - ca 
ea să formuleze o obligaţie necondiționată, clară şi suficient de precisă. 


4). si 5). Recomandările şi avizele 


Nu sunt izvoare derivate în sensul celor de mai sus, adică acestea 

nu --țin, nu leagă, nu obligă, şi au numai un rol orientativ pentru conduita 
subiectelor de drept cărora li se adresează. 

Aceste izvoare reprezintă instrumente foarte utile de orientare a 
comportamentelor şi legislațiilor. Dacă avizele adresate de Comisie 
acțiunilor sau statelor nu exprimă de fapt decât o opinie, recomandările 
Comisiei şi Consiliului invită să se adopte o regulă sau alta de conduită, 
aparținând unor tipuri de directive neobligatorii şi jucând concret un rol 


negociabil de sursă indirectă de apropiere a legislaţiilor naţionale. 

Capitolul 7 
INSTITUȚII COMUNITARE 


Funcționarea Uniunii Europene se bazează pe cinci instituții: 
Parlamentul European, Comisia Europeană, Consiliul de Miniştri, numit pe 
scurt Consiliu, Curtea de Justiţie a Comunităţilor Europene (prescurtat 
CJCE) şi Curtea de Conturi. 

Instituțiile comunitare sunt acele organe create prin tratatele de 
înființare a Comunităţilor Europene, care neavând personalitate juridică, 
reprezintă interesele statelor, ale comunităţilor şi popoarelor, asigură 
respectarea dreptului şi actionează în domenii strict limitate, fiind dotate cu 
puterea de a lua decizii la nivel comunitar, pe care le impune statelor 
membre. 

Instituţiile Uniunii Europene se pot împărți în două categorii: 
cele care au orientare supranaţională, cum ar fi: Comisia, Parlamentul 
European şi Curtea de Justie şi cele cu orientare interguvernamentală: 


Consiliul de Ministrii şi Consiliul European. 


1.) Parlamentul European este singura instituţie comunitară ale 
cărei şedinţe şi deliberări sunt publice, el reprezintă, în viziunea Tratatului 
de la Roma, din 1957, "popoarele statelor reunite în cadrul Uniunii 


Europene". 


Începând cu 2007, 492 milioane de alegători din cele 27 de state 
membre ale Uniunii Europene îşi aleg cei 785 de reprezentanţi în 


Parlamentul European. 


Legitimat prin vot universal direct şi ales pentru un mandat de 
cinci ani, Parlamentul European şi-a sporit continuu influenţa şi puterea prin 
intermediul unei serii de tratate. Acestea, în mod special Tratatul de la 
Maastricht din 1992 şi 'Tratatul de la Amsterdam din 1997, au condus la 


transformarea Parlamentului European dintr-un organism pur consultativ 

într-un parlament cu puteri legislative similare celor exercitate de 


parlamentele naționale. 


Este de reţinut faptul ca parlamentarii sunt aleşi proporțional cu 
numărul polulației din țara membră din care provin, iar în forul european nu 
mai sunt grupaţi pe blocuri naţionale ci pe grupuri ideologice. În acest fel 
Parlamentul European oferă o imagine a spectrului politic al Uniunii 
Europene. 

Membrii Parlamentului European nu au voie să desfăşoare anumite 
activități profesionale sau să dețină anumite funcții (spre exemplu, funcția de 
judecător, ministru sau director al unei companii de stat). De asemenea, ei 
trebuie să se supună legilor naţionale care restricționează sau interzic 
mandatele duble. 

De la intrarea în vigoare a Tratatului de la Maastricht, în 1993, 
orice cetăţean al unui Stat Membru al Uniunii Europene care trăieşte în altă 
ţară a Uniunii poate vota sau candida la alegeri în ţara sa de rezidenţă. 

De asemenea, membrii Parlamentului European primesc aceleaşi 
alocaţii ca parlamentari, ca şi membrii parlamentelor lor naţionale. Această 
alocaţie este plătită de fiecare Stat Membru şi completată de Parlamentul 
European cu o sumă care să acopere cheltuielile Membrilor Parlamentului 
European, apărute ca urmare a îndeplinirii îndatoririlor lor şi recrutării de 
asistenți. Aceste alocaţii pot fi blocate dacă Membrii nu participă regulat la 


şedinţele plenare. 


Dezbaterile, avizele şi rezoluţiile acestuia sunt publicate în Jurnalul 


Oficial al Uniunii Europene. 


Preşedintele reprezintă Parlamentul la evenimentele cu caracter 
oficial şi în relaţiile internaționale, prezidează sesiunile plenare ale 
Parlamentului precum şi întâlnirile Biroului şi ale Conferinţei Preşedinţilor. 

Biroul este organul de reglementare în ale cărui atribuţii intră 


bugetul Parlamentului şi problemele administrative, organizatorice şi de 

personal. 

Conferinţa Preşedinţilor reuneşte Preşedintele Parlamentului şi 
preşedinţii grupărilor politice şi este organul politic al Parlamentului. 
Conferinţa Preşedinţilor stabileşte ordinea de zi a şedinţelor plenare, fixează 
calendarul activităților desfăşurate de organismele parlamentare şi stabileşte 
competențele comisiilor şi delegațiilor parlamentare, precum şi numărul 


membrilor acestora. 
Parlamentul are trei funcţii esenţiale: 


1) alături de Consiliul Uniunii Europene, are atribuţii legislative, 
adică adoptă legislaţia Uniunii (regulamente, directive, decizii). Participarea 
sa la procesul legislativ contribuie la garantarea legitimităţii democratice a 


textelor adoptate; 


2) împarte autoritatea în domeniul bugetar cu Consiliul Uniunii 
Europene, prin urmare poate modifica cheltuielile bugetare. În ultimă 
instanță, adoptă bugetul în întregime; 

3) exercită un control democratic asupra Comisiei. Aprobă 
desemnarea membrilor Comisiei şi are dreptul de a cenzura Comisia. De 
asemenea, exercită un control politic asupra ansamblului instituţiilor. 
Sediul Parlamentului European este la Strasbourg, unde se țin şedinţele o 
săptămână în fiecare lună. Unele şedinţe se ţin la Bruxelles, iar Secretariatul 
General se află la Luxemburg. 

Deci, ca toate parlamentele, Parlamentul European are trei puteri 
fundamentale: 
e puterea legislativă 
e puterea administrativă financiară 


e puterea de a supraveghea executivul 


2. ) Comisia Europeană îndeplineşte trei funcţii de bază: 

a) Dreptul de inițiativă: rolul său de inițiator al politicilor 
comunitare este unic. 

În plus, Comisia funcţionează ca organ executiv al Uniunii 
Europene, veghind la respectarea Tratatelor încheiate. Ea reprezintă interesul 
comun şi în mare măsură, semnifică personalitatea Uniunii. 

Principala sa preocupare este aceea de a apăra interesele 
cetăţenilor Europei. 

Membrii Comisiei sunt aleşi din ţările Uniunii Europene, însă 
fiecare dintre aceşti membri ai comisiei va depune un jurământ de 
independenţă. 

b) O altă funcţie a Comisiei este aceea de a veghea la respectarea 
tratatelor Uniunii Europene, astfel încât legislația Uniunii Europene să fie 
corect aplicată de către Statele Membre, iar toţi cetățenii şi participanții la 
Piaţa Unică să poată beneficia pe deplin de condiţiile unitare asigurate. 

c) Cea de-a treia funcţie a Comisiei este aceea de organ executiv al 
Uniunii, având responsabilitatea implementării şi coordonării politicilor. 
Una dintre atribuţiile sale executive constă în gestionarea bugetului anual al 
Uniunii şi a Fondurilor Structurale, al căror principal scop este de a elimina 
decalajele economice dintre zonele mai bogate şi cele mai sărace ale 
Uniunii. Comisia Europeană lucrează prin Directoratele generale structurate 
în principal pe cele 17 politici ale UE la care se adaugă altele structurate pe 
relații externe (ex: DG Extindere, DG agricultură, DG dezvoltare regională 
etc.). 

3.) Consiliul Uniunii Europene - Consiliul de miniştri 

În baza Tratatului privind Uniunea Europeană facem precizarea că 
instituția, Consiliul Uniunii Europene are următoarele responsabilităţi: 

- este organismul legislativ al Comunitatii iar în rezolvarea unei 
game largi de probleme comunitare îşi exercită această putere legislativă cu 
Parlamentul European, 


- coordonează politica economică generală a Statelor Membre U.E. 
30 


- încheie, în numele Comunității Europene acordurile 
internaționale ale acesteia cu alte state necomunitare sau cu organizații 
internaționale; 

- Împreună cu Parlamentul European formează autoritatea bugetară 
care adoptă şi concretizează pe feluri de venituri şi cheltuieli, bugetul 
Comunității. 

În baza Tratatului privind Uniunea Europeană, Consiliul are şi 
urmatoarele responsabilități de o complexitate mai specială privind 
domeniile : 

- adoptă deciziile necesare definirii şi punerii în practică a politicii 
şi de securitate comună, pe baza orientărilor generale trasate de Consiliul 
European; 

- coordonează activitățile Statelor Membre şi adoptă măsurile 
necesare cu privire la cooperarea în domeniul polițieneasc şi juridic în 


materie penală. 


Trebuie precizat că Consiliul European reuneşte şefii de state 
sau guverne ai celor 27 state membre ale Uniunii Europene şi Preşedintele 
Comisiei Europene. Nu trebuie confundat cu Consiliul Europei (care este un 


organism internațional) sau cu Consiliul Uniunii Europene. 


4.) Curtea Europeană de Justiţie, ca instituție jurisdicțională a 
Comunității a fost înființată în anul 1952. Are ca atribuții uniformitatea 
interpretării şi aplicării dreptului comunitar în fiecare Stat Membru şi are 
competența de soluționare a litigiilor în care se constituie ca părți state 
membre, instituții comunitare, întreprinderi sau persoane fizice. 
Curtea are judecători şi avocați generali, numiți de guvernele statelor 
membre de comun acord, pentru un mandat de şase ani, cu posibilitatea de 


reînnoire. 

Judecătorii şi avocaţii generali sunt aleşi din rândul juriştilor de o 
incontestabilă independenţă, probitate morală şi competenţa profesională. 
Judecătorii îl aleg din rândul lor pe Preşedintele Curţii pentru un mandat de 
trei ani ce poate fi reânoit. Avocaţii generali acorda asistență Curții în 
îndeplinirea atribuțiilor sale, prezentând în şedinţe deschise, în condiții de 


completă imparțialitate şi independenţă, avize referitoare la speţele curții. 


5.) Curtea Europeană de Conturi are ca principală atribuţie 
verificarea conturilor şi a execuţiei bugetului Uniunii Europene, este 
formată din 27 membrii provenind din cele 27 State Membre şi numiţi 
pentru un mandat de 6 ani. Membrii Curţii de Conturi sunt independenţi şi 
au experienţă în domeniul auditării finanțelor publice. Membrii Curţii îşi 
aleg Preşedintele pentru un mandat de 3 ani. La Curtea de Conturi îşi 
desfăşoară activitatea 550 de profesionişti, economişti şi finanțişti de înaltă 
clasă din cele 27 de ţări ale Uniunii Europene, menţionând că dintre aceştia 


circa 250 sunt auditori. 
Organisme consultative 


a. Comitetul Economic şi Social (CES) este organismul 
consultativ european în cadrul căruia sunt reprezentate diversele categorii de 
activităţi economice şi sociale. Comitetul are rolul unui forum de dezbatere 
şi reflexie, atât la nivel european cât şi la nivelul statelor membre. Are 344 
de membri ce reprezintă patronatul, muncitorii, agricultorii, întreprinderile 
mici şi mijlocii, comerțul şi asociaţiile meşteşugăreşti, cooperativele, 
societăţile de întrajutorare, profesiunile liberale, consumatorii, organizaţiile 
pentru protecția mediului, familiile, ONG - urile cu caracter "social" etc. 
Membrii sunt propuşi de către guvernele naţionale şi numiţi de către 
Consiliul Uniunii Europene pentru un mandat de 4 ani, care poate fi 
reânnoit. Ei aparţin unuia din cele trei grupuri, angajatori, angajaţi şi interese 


diverse. 

Germania, Franţa, Italia şi Marea Britanie au 24 de membri fiecare, 
Spania şi Polonia au 21 de membri, România are 15 membri, Belgia, 
Bulgaria, Grecia şi Olanda, Portugalia, Austria, Suedia, Republica Cehă şi 
Ungaria au câte 12 membri, Danemarca, Irlanda, Finlanda, Lituania şi 
Slovacia, câte nouă, Estonia, Letonia şi Slovenia, câte şapte, Luxemburg şi 
Cipru şase, iar Malta cinci. Are trei misiuni fundamentale: 
- să ofere consultanță celor trei mari instituții ale Uniunii Europene 
(Parlamentul European, Consiliului European şi Comisiei Europene); 
- să asigure o mai mare implicare/contribuţie din partea societăţii civile la 
inițiativa şi dezvoltarea europeană şi de a edifica respectiv de a consolida o 
Europa apropiată cetățenilor din Uniunea Europeana săi; 
- să sporească rolul organizațiilor şi asociațiilor societății civile în țările 
nemembre (sau grupuri de țări), iar, în acest scop, de a promova dialogul 
organizat cu reprezentanții acestora şi constituirea unor organisme similare 
în zonele vizate aflate în atenția U.E.: Europa Centrală şi de Est, Turcia, 


tările EUROMED, ACP şi MERCOSUR etc. 


b. Comitetul Regiunilor(CR), înfiinţat prin Tratatul de la 
Maastricht este un organism complementar celor trei instituţii Comunitare de 


bază (Consiliul, Comisia, Parlamentul). 


Unul din principalele sale obiective îl reprezintă consolidarea 
coeziunii şi integrării economice şi sociale a statelor membre. 
Are 344 de membri şi un număr egal de membri supleanți, numiţi pentru o 
perioadă de patru ani de către Consiliul Uniunii Europene, care îşi 
desfăşoară activitatea în exclusivitate pe baza propunerilor venite din partea 
statelor membre ale uniunii sau chiar a altor instituţii. 

Comitetul Regiunilor reprezintă o "punte" de legătură între 
instituţiile europene şi regiunile, comunele şi oraşele Uniunii Europene. 


Membrii C.R. deţin mandate (administrative) pe plan regional sau local, nu 

funcţionează permanent la Bruxelles şi, ca urmare, menţin constant legătura 
cu cetăţenii. Se reunesc de cinci ori pe an în sesiune plenară, ocazie cu care 


adoptă recomandările făcute pe baza datelor furnizate de diversele comisii. 

Capitolul 8 
PRINCIPII DE DREPT COMUNITAR 


Relaţia dintre dreptul comunitar european şi dreptul intern al 
statelor membre ale Uniunii Europene este dat de principiile fundamentale 
ale dreptului comunitar inițiate şi formulate în hotărârile Curţii de Justiţie de 


la Luxemburg (C.J.C.E.) şi regăsite ulterior în tratate. 


1.Principiul priorităţii dreptului comunitar 

Esenţa acestui principiu este că întodeauna dreptul comunitar 
primează în faţa dreptului statelor membre ale U.E. 

Deci conform acestui principiu niciodată nu se poate opune unui 
drept comunitar, un drept intern indiferent de natura lui.În spiritul acesta se 
poate conchide şi că acest principiu se aplică indiferent dacă norma internă a 
apărut anterior sau posterior normei comunitare 

Spre deosbire de dreptul internațional, în dreptul comunitar 
principiul priorităţii nu include totuşi, numai obligaţia statelor membre de a 
aduce dreptul lor naţional în concordanţă cu dreptul comunitar, ci presupune, 
în afară de aceasta , ca în baza principiului efectului direct- toate autoritățile 
şi instanţele statale să lase neaplicat dreptul naţional ce este contrar dreptului 
comunitar în procesele ce le judecă chiar ele. 

Această prioritate este înainte de toate o caracteristică de prim 
rang a dreptului comunitar, care n-ar putea exista ca drept decât cu condiția 
de a nu putea fi subjugat de dreptul statelor membre. Urmărirea îndeplinirii 
obiectivelor Uniunii Europene impune aplicarea uniformă a dreptului 
comunitar, fără de care nu se produce integrarea. În consecinţă, prioritatea 
dreptului comunitar nu decurge din vreo ierarhie între autoritățile naţionale 
şi cele comunitare, care ar fi, de altfel, contrară bazei construcției 
europene, ci ea se fondează pe faptul că această reglementare trebuie să 


prevaleze, altminteri încetează să mai fie comună şi, încetând să mai fie 


JIJ 


comună, ea încetează să existe, iar scopurile Uniunii Europene nu mai au 
sens; 

Putem spune că dreptul comunitar îşi afirmă superioritatea în 
virtutea propriei sale naturi , această superioritate, deci nu rezultă din vreo 


concesie din partea dreptului constituţional al statelor membre. 


2.Principiul aplicarii imediate 
Putem spune ca efectul acestui principiu este ca tratatele se 
aplica în dreptul intern al statelor fără nici o transformare sau 
receptare, ele având forța de lege în ordinea juridică a statelor 
comunităţii. 

Dreptul comunitar se caracterizează deci printr-o aplicare 
imediată în ordinea juridică a statelor membre însă în calitatea sa de drept 
comunitar, şi nu de drept devenit, prin includere, naţional. Acest efect 
imediat a fost recunoscut, prin jurisprudenţă, de către Curte, întregului bloc 
comunitar de legalitate: drept primar, drept derivat (decizii, directive, în 
legătură cu care s-a stabilit simpla competență de executare a statelor 
membre, iar nu de admitere în ordinea internă), drept rezultat din acordurile 
externe ale Comunităţilor. 

In aceste condiţii, efectul imediat este afirmat, în primul rând, în 
cazul tratatelor institutive, oricare ar fi fost condițiile în care statele 
membre inițiale le-au ratificat, respectiv în care noile candidate au aderat la 
ele. 

De altfel e stabilit în mod concret, de către Curtea de Justiţie a 
Comunităţilor Europene că tratatele trebuie aplicate în calitate de drept 
comunitar, interzicând transformarea sau receptarea în dreptul intern. 

Acest principiu se aplică în consecinţă, la tot ce emană de la 
dreptul comunitar respectiv înafara tratatelor şi textelor ce modifică aceste 
tratate, în cazul regulamentelor nefiind necesare măsuri de receptare, 


directivelor care de fapt stabilesc o diferență între receptarea lor şi 

transpunerea acestora, dispoziţiilor ce se aplică imediat atât asupra statelor 
membre cât şi asupra particularilor şi nu în ultimul rând acordurilor 
internaţionale ale Uniunii Europene ce leagă statele membre fără a exista o 


influenţă asupra efectelor acordurilor din partea exclusivă a statelor membre. 


3. Principiul aplicării directe 

Această categorie exprimă faptul că toate principiile comunitare — 
sub conditia de a fi precise şi necondiționate - sunt „apte de penetrare", în 
sensul că ele nasc relaţii juridice directe între autoritatea de stat şi cetăţenii 
comunitari (indivizi sau firme), respectiv, în anumite circumstanţe, şi în 
raportul stabilit între cetăţenii comunitari. Acest efectul direct ia naştere pe 
baza condiţiei de validitate a dreptului comunitar însuşi, fără ca el să 
necesite preluarea prealabilă în dreptul naţional - printr-un act de tranzacţie 
sau ordin de executare a normei în discuţie. 

Efectul direct al dreptului comunitar constă în capacitatea sa 
de a crea în mod direct drepturi şi obligaţii în sarcina particularilor, 
drepturi şi obligaţii pe care aceştia din urmă le pot invoca în faţa ju- 
decătorului naţional, care are obligaţia de a le garanta . 

Principiul efectului direct a fost afirmat şi conturat în 
jurisprudența Curții de Justiţie a Comunităţii Europene, elementele 
fundamentale ale principiului au fost stabilite, pentru prima dată, în mai 
vechea sentinţă din cazul Van Gend & Loos, în care Curtea de Justitie a 
Comunităţii Europene a conferit articolului 12 din Tratatul Constitutiv al 
Economiei Europene - care interzice introducerea de noi taxe vamale şi 
impozite, având acelaşi efect, precum şi mărirea taxelor vamale şi a 
impozitelor existente în raportul dintre statele membre - „efecte directe”, şi 
anume în sensul că acest articol „stabileşte drepturi individuale, pe care 
instanţele statale trebuie să le respecte”. În motivele sentinţei se argu- 
mentează sistematic ca : dacă o anumită reglementare ar produce efect 


direct, aceasta ar fi de apreciat „conform spiritului, sistematicii şi textului 

Tratatului”. Obiectivul TCEE este crearea unei Piete Comune, a cărei 
funcţionare îi priveşte direct pe cetăţenii comunitari, adică Tratatul este mai 
mult decât un Acord, care stabileşte numai obligaţii reciproce între statele 
membre. 

Cu privire la art. 12 din TCEE, aflat în discuție, se subliniază 
faptul că Tratatul conţine o interdicție clară şi neîngrădită şi - de aceea, 
conform naturii sale - el se suprapune excelent pentru a produce efecte 
directe în relațiile juridice dintre statele membre şi dintre indivizi 
supunându-se dreptului acestora, fără ca, pentru aceasta, să fie nevoie de o 
intervenţie a legiuitorului statal. 

S-a recunoscut de către Curte dreptul particularilor de a invoca 
o directivă în fața judecătorului național atunci când statul membru a omis să 
ia măsurile de punere în executare pe care aceasta le presupunea sau a 
adoptat măsuri neconforme cu conținutul directivei. 

Dar dacă directiva a fost, dimpotrivă, în mod corect aplicată de 
statul membru, efectele acesteia se presupune că îi afectează pe toti 
particulari prin intermediul măsurilor de punere în aplicare care, binenteles, 
pot face obiectul controlului exercitat de judecătorul naţional. 

Conditia pe care o invoca Curtea în afirmarea acestui principiu al 
aplicarii directe este îndeplinirea de către actele în cauză a condiţiei de a 


cuprinde obligaţii clare, precise şi necondiționate. 


4. Principiul subsidiarităţii 
Principiul subsidiarităţii este un principiu esențial atât în sistemul 
protecției europene a drepturilor omului, cât şi în cel al dreptului comunitar 
european. 
Principiul subsidiarității are ca esență ideea conform căreia compe- 
tențele trebuie exercitate la un nivel cât mai aproape de cetăţeni. 
Conform acestui principiu, în domeniile care nu sunt de 


competența exclusivă a Uniunii, acesteia îi este permis să devină activă 

numai dacă obiectivele urmărite nu pot fi atinse pe plan naţional de 
către statele membre şi datorită dimensiunilor sau efectelor acţiunii 
vizate, aceasta poate fi realizată mai bine la nivel comunitar. 

Rezultă două caracteristici principale ale acestui principiu care 
reglementează exercitarea competenţelor acordate prin tratat: 

a. limitează intervenţia comunitară atunci când problema poate fi 
satisfăcător rezolvată de către statele membre; 

b. implică o acţiune comunitară atunci când aceasta este necesară 
datorită dimensiunilor problemelor sau incapacității statelor membre de a o 
trata în mod eficient. 

Concretizarea principiului se iniţializează prin Tratatul de la 
Maastricht, în al cărui preambul statele membre se declară decise să 
continue procesul de creare a unei Uniuni din ce în ce mai strânse între 
popoarele Europei, în care deciziile vor fi luate cât mai aproape de cetăţeni 
conform principiului subsidiarității. 

Articolul 2 al Tratatului, ce defineşte obiectivele Uniunii Europene 
conţine, de asemenea, o referință la principiul subsidiarităţii, care se va 
impune, la modul general, tuturor instituțiilor Uniunii. De asemenea, 
articolul 5 al Tratatului instituind Comunitatea Europeană (inserat de 
Tratatul asupra Uniunii Europene) dispune „Comunitatea acţionează în 
limitele competenţelor care îi sunt conferite şi a obiectivelor care îi sunt 
stabilite prin prezentul tratat. în domeniile care nu țin de competenţa sa 
exclusivă, Comunitatea nu intervine, conform principiului subsidiarității, 
decât dacă şi în măsura în care obiectivele acţiunii avute în vedere nu pot fi 
realizate în mod suficient de către statele membre şi pot, deci, date fiind 
dimensiunile sau efectele acţiunii avute în vedere, să fie mai bine realizate la 


nivel comunitar. 


5. Principiul proporționalităţii 

Idea definitorie a principiului proporționalităţii este că 
mijloacele folosite de autorităţi trebuie să fie proporţionale cu scopul 


urmărit. 


Asta presupune ca legalitatea regulilor comunitare să fie supusă 
condiției ca mijloacele folosite să fie corespunzătoare obiectivului urmărit 
de aceste reguli şi nu trebuie să depăşească, să excedeze scopului necesar să 
îl atingă, iar, când există o posibilitate de alegere între măsuri 
corespunzătoare, în principiu, trebuie să fie aleasă cea mai puţin oneroasă. 

S-a accentuat că, într-un domeniu în care organele legislative 
comunitare au libertate de acțiune, cea ce corespunde responsabilităților 
politice ce le revin prin Tratat, legalitatea unei măsuri este afectată numai 
dacă aceasta este evident necorespunzătoare având în vedere obiectivul care 


îi este cerut instituţiei competente să îl urmărească. 


Conform art. 3 B alin. 3 al TCE introdus de Tratatul de la 
Maastricht (redenumit art. 5) măsurile comunitare trebuie să fie adecvate 
obiectivelor urmărite şi să corespundă necesității, fiind interzis excesul, de 
fapt „principiul este direct constituționalizat prin articolul 5 alineatul 3 din 
Tratatul de la Maastricht, conform căruia „acţiunea comunităţii nu trebuie să 
exceadă ceea ce este necesar pentru atingerea obiectivelor prezentului 
tratat”. 

S-a precizat astfel că, în absenţa unor reguli comune privind 
vânzarea şi cumpărarea unor produse, obstacolele la libera circulație a 
mărfurilor în cadrul comunitar rezultând din disparităţile dintre legislaţiile 
naționale trebuie să fie acceptate în măsura în care astfel de reguli, aplicabile 
produselor naţionale ori importate, fără distincție, pot fi recunoscute ca fiind 
necesare în scopul satisfacerii cerințelor obligatorii privind protecția 
consumatorilor, dar, în acelaşi timp, ele trebuie să fie proporţionale cu 
scopul avut în vedere. 

Principiul proporționalităţii se aplică atât Comunităţilor (organe 
executive şi legislative), cât şi statelor membre. Această caracteristică este 
fundamentată pe o interpretare de tip sistematic. Astfel, în primul rând, deşi 
articolul 5 alineatul 3 din Tratatul care instituie Comunitatea Europeană, 
definind  proporționalitatea, se referă explicit numai la „acțiunea 
Comunităţii", Curtea de Justiţie, într-o serie de soluţii de speţă, a validat, 
opozabilitatea acestuia şi în raport cu statele membre. 

De fapt, subsidiaritatea spune dacă o competentă trebuie exercitată 
în instituţiile comunitare, urmând ca apoi proporționalitatea să stabilească 


întinderea acestei măsuri. 


6. Principiul cooperarii loiale 


Principiul cooperării loiale este înțeles prin prisma faptului 
că o comunitate cum este Uniunea Europeană poate să apară, să se 
dezvolte şi să reziste doar în ipoteza în care entităţile din sistem 
trebuie să manifeste constant o loialitate comunitară. 

Prin acest principiu sunt vizate relațiile dintre state şi ordinea 

juridică comunitară. 

Caracteristic unei comunităţii îi este dreptul coordonării, care, 
presupune depăşirea nivelului simplei reciprocităţi, în favoarea unui nivel 
de solidaritate. Ordinea juridică din acest tip de sistem este, deopotrivă, 
centralizată şi descentralizată, caracterizându-se, însă, printr-un înalt nivel 
de coeziune şi coerență, bazat pe un simţ al datoriei, reflectat în loialitate. 

In vederea unei mai bune concretizări a esenței acestui principiu 
putem spune că este vorba de o coordonare în sensul că organele statelor 
comunitare funcționează deopotrivă ca organe ale statului şi ca organe ale 


comunităţii formate de acestea. 


7. Principiul autonomiei statelor membre 

Curtea de Justiţie a Comunităţii Europene se referă la acest 
principiu în termenii ca „ în cazul în care punerea în aplicare a unui 
regulament comunitar revine autorităţilor naţionale, trebuie admis că, 
în principiu, această aplicare să se facă cu respectarea formelor şi a 
procedurilor dreptului național"; „atunci când dispoziţiile tratatului sau 
ale regulamentelor recunosc puteri statelor membre sau le impun obligații în 
scopul aplicării dreptului comunitar, problema modului în care exercitarea 
acestor puteri şi executarea acestor obligaţii pot fi încredințate de state unor 
organe determinate ține doar de sistemul constituțional al fiecărui stat ". 

In aceste condiţii generalizat înțelegem că asta presupune ca statele 
comunitare să aplice regulile comunitare în funcţie de propriile instrumente 
ce le au, adică prin procedurile şi propriile puteri în timp ce alți teoreticieni 
spun că principiul presupune că în cazul în care comunitatea nu are căi de 
aplicare a unei anumite reglementări sau decizii această cale să o ofere statul 
comunitar prin instituțiile şi pârghiile sale. 

Se poate ajunge la situaţia în care statele comunitare sunt în 
procedura de a desemna mai multe instituţii care să aplice sau să 
implementeze o anumită normă comunitară, această procedură fiind perfect 
legală în condiţiile în care toate aceste instituţii vor face o aplicare de acelaşi 
fel, uniformă. 

De asemenea, Curtea a stabilit că principiul acesta nu impune 
aplicarea soluţiei naționale cea mai favorabilă, ci stipuleză doar că în 
cazurile bazate pe dispoziţii de drept comunitar nu trebuie să se recurgă la 
mijloace diferite de cele la care s-ar recurge în cazuri similare ce se bazează 


pe dispoziţii de drept naţional. 


8. Principiul transparenţei 
Ca o primă formă de manifestare a principului transparenţei este 


considerată Declaraţia nr. 17 ce însoţeşte Tratatul de la Maastricht, conform 

căreia „transparenţa procesului decizional întăreşte caracterul democratic 
al instituţiilor, ca şi încrederea publicului în administrație”. 

In baza acestei declarații a fost concepută declaraţia 
interinstituțională a Parlamentului, Consiliului şi Comisiei Europene din 25 
octombrie 1993, referitoare la „democraţie, transparenţă şi subsidiaritate", 
respectiv Codul de conduită al Consiliului şi Comisiei din 31 decembrie 
1993 referitor la accesul publicului la documentele instituțiilor comunitare. 

Principiul acesta presupune , aşa cum îi spune şi numele 
existența unei transparente totale în toate actele, respectiv în tot ce 
emană de la instituţiile comunitare, astfel încât cei administraţi să aibe 
permanent posibilitatea de a cunoaşte legislaţia comunitară. 

Din punctul de vedere al conţinutului, principiul se suprapune 
cu alte principii sau reguli din dreptul comunitar: principiul motivării actelor 
juridice (prevăzut de articolul 235 din Tratatul instituind Comunitate 
Europeană), principiul publicităţii actelor juridice (prevăzut de articolul 254 
din Tratatul instituind Comunitatea Europeană), principiul accesului la 
documentele instituţiilor comunitare (prevăzut de articolul 255 din Tratatul 
instituind Comunitatea Europeană), principiul  motivării deciziilor 
comunitare . 

Codul de conduită din 6 decembrie 1993 referitor la accesul 
publicului la documentele Consiliului şi ale Comisiei ce a fost consolidat 
prin Tratatul de la Amsterdam ce inserează în corpul Tratatului asupra 
Uniunii Europene principiul potrivit căruia i se recunoaşte „fiecărui cetăţean 
al Uniunii şi fiecărei persoane fizice sau morale un drept de acces la 
documentele Parlamentului european, ale Consiliului şi ale Comisiei" este o 
altă expresie a existenţei şi funcționării acestui principiu al transparenţei. 

O altă imagine a acestui principiu e dată prin acelaşi tratat, prin 
care se adaugă un drept nou în conţinutul cetăţeniei Uniunii Europene, 
respectiv cel de a scrie instituţiilor comunitare în una dintre limbile oficiale 


ale Comunităților şi de a primi răspuns în aceeaşi limbă. 

Capitolul 9 
CURTEA DE JUSTIȚIE A UNIUNII EUROPENE 


Curtea de Justiţie a Uniunii Europene, numită şi Curtea de Justiţie a 
Comunităţilor Europene sau prescurtat C.J.C.E este instituţia jurisdicțională 
comunitară, al cărui scop în cadrul instituţional al Uniunii Europene este de a 
verifica legalitatea actelor comunitare şi de a asigura interpretarea şi aplicarea 


uniformă a dreptului comunitar. 


Curtea de Justiţie a Comunităţilor Europene se constituie, conform 
Tratatului de la Nice, prin respectarea principiului câte unui judecător pentru 
fiecare stat membru, din totalul celor 27 de judecători. Acesti judecătorii sunt 
aleşi dintre persoanele a căror independenţă este mai presus de orice îndoială şi 
care posedă calificările profesionale necesare numirii în cele mai înalte funcții 
jurisdicționale naţionale în țările din care provin sau care sunt jurişti de o 


competenţă recunoscută. 

independența judecătorilor, aceştia neputând deține nici o funcție politică sau 
administrativă sau să exercite vreo activitate profesională. Pentru anumite cazuri 
excepționale - funcții didactice, cercetare ştiinţifică juridică - se poate acorda 


dreptul de a profesa. 


Judecătorilor le este recunoscută imunitatea de jurisdicție pe 
perioada exercitării mandatului, dar şi ulterior încetării acestuia, pentru actele pe 
care le-au îndeplinit în calitatea lor oficială; de asemenea aceasta imunitate de 
jurisdicție le este recunoscută judecătorilor, şi după încetarea funcției lor, 
binenteles în privința actelor pe care le-au îndeplinit în această calitate. 

Judecătorii sunt numiți pentru o perioadă de 6 ani, mandatul fiind 


reînnoit fără limitări. Practica arată că ei rămân în functie, în medie, timp de 


două mandate. Pentru a se asigura o anumită permanenţă şi continuitate în 
structura Curţii, reînnoirile se fac în proporție de 50% o dată la 3 ani. Nu este 
prevăzută nici o limită de vârstă pentru judecători. 

Independenţa judecătorilor Curţii este garantată, mai ales, de 
caracterul strict secret al deliberărilor în camera de consiliu. Procedura "opiniei 
separate", întâlnită la Curtea internațională de justiţie, nu este admisă. Hotărârile 
Curţii sunt decizii colective care angajează instanţa în întregul ei. De asemenea, 
independenţa judecătorilor mai este garantată şi de statutul acestora, de 
drepturile şi incompatibilităţile pe care le prevăd tratatele în acest scop. 

Judecătorii sunt asistați de 8 avocaţi generali, care, în dosarele în 
care sunt sesizați, trebuie să prezinte, în mod independent şi absolut impartial, 


opinia lor juridică, sub forma unor aşa numite „concluzii”. 


Avocaţii generali sunt numiţi la fel ca şi judecătorii pentru 6 ani, 
numai că la fiecare 3 ani, 4 dintre ei urmează să fie înlocuiţi. Curtea numeşte, 
dintre avocaţii generali, pe primul avocat general, pe o perioadă de un an. 

Avocaţii generali au obligația ca, în condiţii de deplină 
imparțialitate şi independenţă, să întocmească şi să prezinte, în şedinţă publică, 
concluzii motivate în cauzele care, potrivit Statutului Curţii, solicită intervenția 
lor. Aceştia îşi expun opinia la sfârşitul procedurii orale. Opiniile avocaţilor 
generali nu sunt obligatorii, ele fiind, însă, urmate în cea mai mare parte a 
cazurilor, de către instanţă. 

Primul avocat general prezidează întrunirile avocaţilor generali şi le 
încredințează acestora cauzele de îndată ce a fost desemnat judecătorul raportor. 
Avocaţii generali au acelaşi statut cu cel al judecătorilor, ei nefiind 
avocaţi ai părţilor, ci persoane care exprimă poziţii imparţiale, obiective şi 
independente cu privire la respectiva cauza dedusă judecății. In consecință, 


regulile referitoare la numire, durata mandatului, înlocuirea sau încetarea 

funcţiei judecătorilor le vor fi aplicate. De asemenea, şi avocaţii generali 


beneficiază de aceleaşi privilegii şi imunităţi ca judecătorii de la Curte. 


Grefierul, mai e denumit şi secretarul general al Curtii, este numit 
de către Curte cu consultarea prealabilă a avocaţilor generali , pentru o perioadă 


de 6 ani. Curtea este cea care îi stabileşte statutul. 


Dacă nu mai corespunde condiţiilor cerute sau nu-şi îndeplineşte obli- 
gațiile ce-i revin, poate fi revocat. 

Grefierul este asistat de unul sau mai multi grefieri asistenţi, care îl pot 
înlocui la nevoie. 

Ca şi judecătorii şi avocaţii generali, grefierul este obligat să depună 
jurământul în faţa Curţii, în sensul că îşi va exercita atribuţiile cu toată 
imparțialitatea şi nu va divulga secretul dezbaterilor. El are un dublu rol, 
îndeplinind, pe de o parte, atribuţii de ordin procedural, iar pe de altă parte, 
atribuţii administrative. Sub controlul preşedintelui, grefierul are misiunea de a 
primi, transmite şi conserva toate documentele şi, de asemenea, să realizeze 


eventualele notificări sau comunicări de acte conform procedurilor. 


Secretariatul juridic. Secretariatul juridic e format din 
secretarii - jurişti competenți, desemnați pe lângă judecători şi 
avocatul general, având ca scop de a-i asista pe acestia în pregătirea cauzelor. 

De obicei sunt numiți câte trei secretari pentru fiecare judecător sau 


avocat general, numirea făcându-se pentru 3 ani 


Departamentul de cercetare şi documentare. Departamentul 
de cercetare şi documentare are rolul de a pune la dispoziția membrilor Curţii şi 
avocaților generali sau dupa caz, grefei, toate informațiile necesare privind 


dreptul comunitar european şi legislațiile naționale ale statelor comunitare 

membre, furnizând, de asemenea, studii comparative ale dispozițiilor legale 


naționale. 


Acest departament cuprinde cel puţin un specialist profilat pe fiecare 


sistem juridic național şi mai mulți specialişti în alte sisteme juridice. 


Organizarea şi funcţionarea Curti de Justiţie 

Judecătorii aleg dintre ei presedintele Curţii de Justiţie pentru o 
perioadă de trei ani, acesta putând fi ulterior reales. Preşedintele are ca atribuţii 
principale conducerea activităţii juridice şi administrative a Curţii, prezidând 
dezbaterile cauzei şi deliberarile.Curtea se poate întruni în plen dar poate 
funcționa şi în complet de trei sau cinci judecători, funcție de importanța 
acțiunilor. Odată ce a fost depusă o cerere prin care se introduce acţiunea, 
preşedintele, va încredința cauza unei Camere pentru cercetări prealabile, 
concomitent cu desemnarea şi a unui judecător din acea Cameră în calitate de 
judecator raportor, ce are obligaţia de a studia dosarul şi de a prezenta apoi 
Curții un raport prealabil ce cuprinde faptele şi opinia acestuia în legătură cu 
necesitatea cercetărilor preliminare. Dacă nu consideră necesar să se efectueze 
aceste cercetări, el poate să expună, în scris, întrebări pentru părțile din proces, 
Comisie sau statele membre. 

Menționăm că raportul va stabili cele mai importante probleme care 
survin în cauza respectivă, astfel că încă de la început să se aducă unele 
clarificări, înainte de a începe procedura orală, judecătorul-raportor întocmeşte un 
raport de audienţă cuprinzând o expunere sumară a faptelor şi consideraţiilor 
părților, care poate fi reluată în hotărârea finală. 

In fapt procedura în faţa Curţii cuprinde următoarele faze: 

a).Faza scrisă. 


Incepe prin sesizarea Curţii de către un stat membru, de către 

un resortisant al unui stat membru (persoană fizică sau persoană juridică), de 
către un organ al Comunităţilor sau, de către o instanță naţională cu o plângere 
care se depune la grefier. Plângerea este obligatorie. 

Plangerea trebuie să se introducă în anumite termene , care variază 
după obiectul cauzei şi care sunt expres prevăzute chiar în textul tratatelor. 

Dacă actul atacat emană de la un organism comunitar, termenul începe 
cu ziua imediat următoare notificării sau 15 zile după publicarea în "Journal 
officiel des Communautes". Dacă ultima zi este o zi liberă sau o altă sărbătoare 
legală, acesta expiră abia la finele zilei lucrătoare care urmează, în principiu, 
termenele nu pot fi suspendate. Din textele tratatelor rezultă, totuşi, o singură 
excepţie şi anume cazul fortuit sau forţa majoră. Nici măcar vacantele juridice 
nu suspendă termenele. 

Plângerea trebuie redactată într-o anumită limbă. Se depune la grefier, 
care are obligația s-o trimită celeilalte părți cu toate piesele anexe, indicând şi 
termenul în care trebuie depus memoriul în întâmpinare. 

Termenul, în principiu, este o lună. Întâmpinarea este trimisă, tot prin 
intermediul grefierului, celeilalte părți, care poate, ca într-un anumit termen, 
fixat tot de preşedinte, să prezinte un memoriu în replică, contra căruia pârâtul 
poate prezenta un alt memoriu, în acest caz, termenele se reduc numai la 


termenele de distanță. 


b.) Procedura orală este condusă de preşedinte şi cuprinde: citirea 
raportului prezentat de judecătorul raportor (în practică, acesta nu este citit, ci 
prezentat părților înainte de susținerile orale); ascultarea de către Curte a 
agenţilor, consilierilor şi avocaţilor (acestora li se pot pune întrebări de către 
preşedinte, ceilalți judecători, avocatul general), audierea martorilor şi a 
experților; audierea concluziilor avocatului general (concluziile sunt depuse 
oral, la sfârşitul procedurii, dar judecătorii pot să ia cunoştinţă de ele înainte de 


şedinţă. Este de remarcat că principiul contradictorialității nu implică 

posibilitatea, pentru părțile litigiului, să prezinte observaţii scrise ca răspuns la 
opinia avocatului general). 

Procedura este închisă de către preşedinte care, până la momentul 
închiderii, poate ordona întreprinderea oricărei măsuri de cercetare , repetarea 
sau extinderea unei cercetări anterioare. 

Redeschiderea procedurii orale poate avea loc după ce s-au pus 
concluziile avocatului general, dacă sunt descoperite fapte noi, care nu au fost 


cunoscute în timpul desfăşurării acesteia. 


c.) Deliberarea şi hotărârea. Deliberarea este secretă şi are loc în 
Camera de consiliu. Pentru a nu fi probleme provocate de limba de redactare, 
fiecare judecător poate cere ca problemele ce se ridică şi urmează a fi supuse la 


vot să fie formulate în limba oficială indicată de el. 


Hotărârea este dată în numele Curţii, nu în numele majorităţii judecă- 
torilor. 

La dezbateri nu se admite procedura opiniei separate. Este imperativ 
ca numărul persoanelor care participă la deliberare să 
fie impar. In ipoteza în care numărul este par, cel mai tânăr judecător se va 
abtine. 

Avocaţii generali participă la deliberări numai când acestea privesc 
administrarea Curții. 

Hotărârea se citeşte în şedinţa publică şi trebuie să fie semnată de 
preşedinte, de judecătorul raportor, de judecătorii care au luat parte la deliberare 
şi de grefier. Minuta hotărârii, parafată şi ea, va fi depusă la grefă şi câte o copie 


certificată a hotărârii se notifică părților. 


Decizile Curţii de Justiţie. 

Curtea de Justitie a U.E. pronunță hotărâri, care, de regulă, 
tranşează litigiile şi ordonanțe, care sunt anterioare (provizorii) sau 
posterioare hotărârii finale (în materia executării). 

Conţinutul deciziilor este prestabilit: menţiunea „decizie"; data 
pronunțării; preşedintele şi judecătorii; avocatul general; grefierul; părțile; 
agenţii, consultanţi, avocaţii părților; pretenţiile părților; concluziile avocatului 
general; expunerea faptelor, motivarea; dispozitivul; semnătura preşedintelui şi 
a grefierului. 

Decizia Curtii va cuprinde următoarele elemente : 

-o afirmaţie în sensul că este o decizie a Curţii 

- data pronunțării, 

- numele preşedintelui şi al judecătorilor, al avocatului general şi al 
grefierului, 

- prezentarea părților 

- numele agenţilor, consultanţilor sau al avocaţilor părților, 

- o declaraţie a pretențiilor formulate de părții, 

- o declaraţie în sensul că avocatul general a fost ascultat, 

- o expunere sumară a faptelor 

- motivarea deciziei 

- partea operativă a deciziei, inclusiv cea ce s-a decis în legatură cu 
costurile. 

Decizia se va pronunţa în şedinţă publică. Părțile vor fi avizate să se 
prezinte spre a o audia. 

Decizia este dată publicității de către grefier, aceasta 
este publicată împreună cu opinia avocatului general, în toate limbile 
oficiale ale Uniunii Europene. Deciziile sunt obligatori de la 


pronunțare. 


Cheltuielile de judecată 

Acţiunile şi procedurile de la Curtea de Justiţie sunt — de obicei — 
scutite de taxe. Sunt cheltuieli ce se pot recupera: sumele plătite martorilor şi 
experților; cheltuielile de călătorie şi subzistență şi  remunerarea 
agenţilor, consultanților şi avocaţilor. Curtea poate să determine 
marimea acestor cheltuieli, raportându-se la scopul şi natura 
procedurilor, cantitatea de muncă generată de litigiu, interesul 
financiar al părților în proceduri . 

Partea care a pierdut este obligată să plătească cheltuielile de judecată, la 
cererea părții care a câştigat. Dacă nu se solicită cheltuieli de judecată, fiecare parte 
îşi suportă propriile cheltuieli. Admiterea în parte a cererii determină împărțirea 
cheltuielilor conform admiterii. De asemenea, partea care a câştigat poate fi 
obligată să suporte cheltuielile provocate celeilalte părți în mod nerezonabil şi 
şicanator. 

In cazul hotărârilor preliminare, cheltuielile Curţii de Justitie şi ale 
instituţiilor comunitare sunt suportate de Comunităţi, cheltuielile statelor rămân 
în sarcina lor, iar cheltuielile părților din acţiunea principală țin de competenţa 


instanţelor naționale. 


Formele de funcţionare a Curţii de Justiţie 


Există încă două forme de asociere jurisdictionale a Curţii de Justiţie : 
a) Tribunalul de Primă Instanță sau denumit doar Tribunalul după 
intrarea în viguare a Tratatului de la Lisabona 


b) Tribunalele Specializate sau Camerele Jurisdicţionale 


a)Tribunalul de Primă Instanță 


Înfiinţarea de-a lungul perioadelor de timp a Tribunalului de Primă 


Instanță s-a datorat creşterii progresive a numărului acţiunilor introduse la 

Curtea de Justitie a Comunităţilor Europene, având ca rezultat 
prelungirea duratei procedurilor, respectiv în baza nevoii corelative de 
perfecționare a protecţiei juridice a părților. 

Tribunalul de Primă Instanță a fost înființat în cadrul instituit prin 
Actul Unic European, care stipulează că la cererea Curţii de Justiţie, după 
consultarea Parlamentului şi a Comisiei, Consiliul poate, acționând în 
unanimitate, să constituie pe lângă Curtea de Justiţie un Tribunal de Primă 
Instanță, căruia să 1 se transfere competenţa de a examina şi decide în primă 
instanță asupra unor categorii de acțiuni şi proceduri introduse de persoanele 
fizice şi juridice, sub rezerva unui drept de recurs la Curte numai privind 
aspectele de drept şi în condiţiile din statut. În acelaşi cadru, Consiliul era 
însărcinat să determine competenţa Tribunalului şi adaptările necesare în 
statutul Curţii de Justiţie a Comunităţilor Europene. 

Tribunalul de Primă Instanță e compus din cel puţin un judecător 
desemnat de fiecare stat membru, astfel, numărul judecătorilor de la Tribunal 
poate fi mai mare decât al celor de la Curtea de Justiţie a Comunităţilor 
Europene, statutul Tribunalului fiind revizuit la fiecare aderare. 

Regulile referitoare la modalităţile de numire a judecătorilor, alegerea 
preşedintelui, durata mandatului şi organizarea instanţei sunt similare cu cele 


care se aplică la Curte de Justiţie. 


b) Tribunalele Specializate sau Camerele Jurisdicţionale 


Tribunalele specializate s-au înființat întrucât numărul acţiunilor 
soluționate în prima fază a proceduri de Tribunalul de 
Primă Instanță a fost considerabil mai mic decât cel al acțiunilor 
introduse. Aceste tribunalele specializate sau denumite si camere 
jurisdicționale sunt independente şi specializate în litigii tehnice 


(ex.: dreptul de proprietate intelectuală). 

Capitolul 10 
TIPURI DE ACȚIUNII DATE ÎN COMPETENȚA CURȚII DE 
JUSTIȚIE A COMUNITĂȚILOR EUROPENE 


Dintre principalele tipuri de acţiuni ce pot fi introduse spre judecare la 


Curtea de Justiţie a Comunităţilor Europene sunt: 


(a)Recursul în anulare prin care statele membre, instituţiile 
comunitare, persoanele fizice sau juridice pot ataca la Curtea de Justiţie un act 
obligatoriu emis de Consiliu sau de Comisie, aceasta făcându-se în urma 
controlului de legalitate efectuat de Curte obținând, în anumite condiții, 


desfiinţarea acestuia; 
Procedura recursului în anulare. 


Recursul în anulare trebuie să fie formulat în 
termen de o lună de la publicarea actului comunitar de valoare generală, 


sau de la notificare, dacă ne referim la un act individual. 


Curtea ia în considerație ca moment de începere a curgerii termenului 


de recurs, data depunerii la grefă, nu data remiterii la poştă. 


Tratatele prevăd că termenul în care se poate formula recursul în 
anulare este de 2 luni şi curge, pentru actele generale, de la publicarea lor, iar 
pentru actele individuale de la notificarea lor către cel interesat. Tratatele de la 
Roma înscriu ca moment al începerii termenului de recurs şi ziua în care cel 
interesat a luat cunoştinţă de existenţa şi conținutul actului individual, dacă 


acesta nu i-a fost notificat oficial. 


Regulamentul de procedură al Curţii prevede că termenul curge, în caz 


de notificare, din ziua următoare acestei notificări, iar în caz de publicare, cu 


53 


începere din a 15-a zi următoare publicării actului atacat în Jurnalul Oficial al 
Comunităţilor europene. 

Persoanele fizice si juridice din statele membre UE nu pot introduce 
un astfel de recurs decât contra deciziilor comunitare ce le sunt direct destinate 
ori care le afectează direct si individual. Dacă recursul în anulare este fondat, 
C.J.C.E. anulează actul în cauză cu efect retroactiv. În anumite cazuri, Curtea 
poate însă limita efectele anulării doar pentru perioada ce curge din momentul 
adoptării acestei hotărâri. Pentru recursul în anulare introdus de persoanele 
fizice si juridice (altele decât statele membre si instituțiile comunitare), 


competenţa aparține Tribunalului de Primă Instanță. 


(b) Recursul în carență prin care Statele Membre, instituţiile 
comunitare, întreprinderile de drept comunitar, persoanele fizice (în anumite 
condiţii determinate) pot contesta la Curte abstenţiunea sau refuzul Consiliului 
ori a Comisiei de a lua decizii în materii în care aceste instituţii au, prin tratat, 
obligaţia de a acţiona; 

Înainte de sesizarea Curţii cu un recurs în carenţă este obligatorie 
efectuarea unei proceduri administrative prealabile, constând în invitarea 
instituţiei respective să acționeze. Dacă în termen de două luni de la această 
invitație, instituția nu-şi exprimă poziţia, reclamantul poate să sesizeze Curtea 
Europeana de Justiţie într-un alt termen de două luni care curge de la acea dată 
la care respectiva instituție comunitară trebuia să răspundă. 
Admițând acțiunea, Curtea declară ilegală abținerea instituției comunitare; 
aceasta fiind obligată să ia masurile care se impun pentru executarea hotărârii 
Curții, deci să emită actul respectiv, reclamantul având şi dreptul de a fi 
despăgubit. 

Competența de a soluţiona această acţiunea se împarte între Curte şi 


Tribunalul de primă instanţă . 

(e) Recursul în neândeplinirea obligaţiilor prin care un stat 
comunitar sau Comisia — organ executiv - pot denunța la Curte încălcarea 
dreptului comunitar - printr-o acțiune sau o omisiune- de către un alt stat 
membru, în urma constatării încălcării Curtea putând aplica sancţiuni pecuniare; 

Potrivit acestor competenţe, instituţia executivă are posibilitatea să con- 
state pe cale de decizie, că un stat membru nu şi-a îndeplinit o obligație din 
tratatele comunitare, decizie ce poate fi atacată de acest stat în faţa Curţii, care, 
în urma unui contencios în plină jurisdicție, urmează să se pronunţe asupra 
măsurilor hotărâte de instituţia executivă, confirmându-le, modificându-le sau 
anulându-le. 

(d) Recursul prejudiciar sau cererea pentru pronunțarea unei hotărâri 
preliminare, acţiune necontencioasă prin care o jurisdicție naţională, în anumite 
condiţii, cere Curţii să decidă asupra interpretării tratatului, respectiv asupra 
validității şi interpretării unor acte de drept emanate de la instituţiile comunitare. 

Prin intermediul acestui recurs, Curtea de Justitie reuşeşte să asigure 
aplicarea uniformă a dreptului comunitar în toate statele comunitare, privind: 
interpretarea lui uniformă de instanţele naționale, validitatea actelor comunitare, 
aplicarea facilă a dreptului comunitar, păstrarea caracterului comunitar al 
dreptului instituit prin tratate. 

Astfel, judecatorul naţional căruia, în soluționarea unui litigiu, i se 
ridică o problemă referitoare la interpretarea dreptului comunitar sau validitatea 
actelor instituțiilor, poate sesiza Curtea cu această chestiune, înainte de a se 
pronunța asupra fondului. Acţiunea cu care este investită Curtea este o actiune 
prealabilă sau prejudicială, care presupune o apropiere a organelor de jurisdicție 
națională şi a celor comunitare. Prin hotararea preliminară a Curţii se precizează 
sensul dispozitiilor a căror interpretare i s-a cerut sau se pronunţă cu privire la 


validitatea lor. 

(e) Acţiunea în daune contra instituţiilor comunitare - este o acțiune 
în răspundere necontractuală care prevede că în materie de răspundere 
extracontractuală, comunitatea trebuie să repare daunele cauzate de instituţiile şi 
de agenţii săi în exercitarea funcţiilor lor. 

Prin introducerea ei reclamantul urmăreşte obţinerea de compensaţii 
pentru daunele cauzate — provocate lui - prin respectivul act comunitar. 

De obicei acțiunea în daune însoţeşte recursul în anularea actului 
comunitar din care izvorasc prejudiciile, dar poate fi exercitată şi separat, atunci 
când persoana interesată nu poate să atace direct actul sau când acesta a fost 
anulat. 

(£) Exceptia de ilegalitate prin care, printr-un recurs în anulare sau în 
carență, se invocă neconformitatea cu dreptul comunitar a unui act de drept 
derivat emis de o instituţie, respectiv a unei inacţiuni a acesteia. 

Acesta este mijlocul de a invita instituţia comunitară competentă să 
acționeze atunci când refuză nejustificat sâ-şi îndeplinească obligațiile. 

Temeiurile de ilegalitate invocabile sunt: violarea tratatului şi detur- 
narea de putere. Nu reprezintă cauze pentru invocarea acestui recurs in- 
competenţa instituției sau organului sau violarea normelor substanțiale. 

Dacă prin hotărârea Curţii este constatată ilegalitatea actului normativ 
în discuție, el devine inaplicabil, în cazul respectiv însă nu este anulat, 
continuând să producă efecte juridice. Doar decizia emisă în baza actului 


normativ va fi anulată. 

Capitolul 11 
CELE 4 LIBERTĂŢI ALE UE. 


11.1 LIBERA CIRCULAȚIE A PERSOANELOR 


Libera circulaţie a persoanelor este una dintre cele patru libertăți 
fundamentale garantate prin dreptul comunitar, alături de libera circulație a 
mărfurilor, serviciilor şi capitalurilor, reprezentând poate cel mai important 
drept asigurat cetățenilor Uniunii Europene, fiind în acelaşi timp un element 


esenţial al cetăţeniei europene. 


Această liberă circulație a persoanelor presupune în primul 
rând posibilitatea resortisanţilor unui stat membru de a intra şi a rămâne fără nici 
o restricție pe teritoriul oricărui alt stat membru. Acest drept de acces şi sejur pe 
teritoriul statelor membre reprezintă o condiţie prealabilă a liberei circulații a 
persoanelor. 

Libertatea de acces şi sejur pe teritoriul unui stat membru a fost la 
început rezervată lucrătorilor salariaţi sau independenţi, resortisanți comunitari, 
pentru ca ulterior să fie extinsă şi la alte categorii cum ar fi membrii familiilor 
acestora. Progresiv s-a ajuns ca această libertate sa fie recunoscută tuturor 
resortisanților statelor membre şi chiar anumitor categorii de resortisanţi ai 
statelor terţe. 

Dreptul la libera circulație înseamna că fiecare cetățean european 
are dreptul de a călători şi de a-şi stabili reşedinţa pe teritoriul oricărui stat 
membru al Uniunii Europene. Formalitătile administrative în acest sens sunt 
mult reduse. Astfel, intrarea şi ieşirea pe/de pe teritoriul unui stat membru al 
oricărui cetățean european se face în baza documentului naţional de identitate 
sau a paşaportului valabil, fără îndeplinirea vreunei condiții speciale şi fără 


obligativitatea obținerii unei vize. 

În acest domeniu au fost pronunţate numeroase hotărâri, astfel în 
hotărârea Kraus (1993), Curtea a statuat că situația unui resortisant comunitar, 
titular al unei diplome postuniversitare care a fost obţinută într-un alt stat 
membru şi care îi facilitează accesul la o profesie sau la exercitarea unei 
activități economice, este reglementată de dreptul comunitar, chiar şi în privința 
raporturilor acelui resortisant cu statul membru de origine. Astfel, dacă un stat 
membru poate condiţiona utilizarea acestui titlu pe teritoriul său de obținerea 
unei autorizaţii administrative, procedura de autorizare poate avea drept unic 
scop să verifice dacă titlul a fost eliberat în mod legal. 

Perspectiva eliminării controalelor la frontierele interne ale Uniunii 
şi constituirea unui „spaţiu de libertate, securitate şi justiţie” presupune o 
anumită armonizare a politicii statelor membre față de admiterea şi şederea 
cetăţenilor statelor terțe. 

Liberul acces si libertatea de şedere pot fi restrânse în cazul invocării 
de către statele membre a ordinii publice, siguranţei publice si sănătăţii publice. 

Membrii de familie ai unui cetăţean al Uniunii, care sunt şi cetăţeni ai 
unui stat tert, beneficiază de aceleaşi drepturi ca şi acesta, deşi, în anumite 
situaţii, unele state membre pot solicita ca aceştia să fie deținători ai unei vize. 

Esenţa acestei libertăți constă în eliminarea discriminărilor între 
cetăţenii statului membru pe teritoriul căruia se află aceştia sau îşi desfăşoară 
activitatea şi cetăţenii celorlalte state membre ce stau sau muncesc pe teritoriul 
acestui stat. Aceste discriminări se pot referi la condițiile de intrare, deplasare, 
muncă, angajare sau remunerație. Prin asigurarea unui asemenea regim 
nediscriminatoriu se realizează libera circulație a persoanelor în spațiul 
comunitar. 

Cetăţenii europeni beneficiază de dreptul fundamental de a se 
deplasa şi de a se stabili unde doresc. Dar, pentru a fi cu adevărat în avantajul 
tuturor, libertatea de circulaţie a persoanelor trebuie însoțită de un nivel 


corespunzător de securitate şi justiţie. La Amsterdam, această dublă cerință a 

fost înscrisă în Tratat sub forma înființării progresive a unei zone de libertate, 
securitate şi justiţie. Abolirea controalelor la frontiera nu a fost însă pe deplin 
înfăptuită în cadrul Uniunii. Obiectivul a fost realizat doar de câteva state 
membre în baza Convenţiei de Implementare a Acordului Schengen (semnată la 


19 iunie 1990 şi intrată în vigoare la 26 martie 1995). 


11.2 LIBERA CIRCULAȚIE A SERVICIILOR 


O hotărâre din 1989 privind libera prestare a serviciilor se referea la 
situația unui turist britanic care fusese agresat şi rănit grav în metroul parizian. 
Fiind sesizată de către o instanţă judecătorească franceză. Curtea a decis că, în 
calitate de turist, cetăţeanul britanic beneficia de servicii şi în afara țării sale, 
aflându-se în sfera de aplicare a principiului nediscriminării pe motiv de 
naţionalitate înscris în dreptul comunitar. În consecinţă, el avea dreptul la 
aceeaşi despăgubire precum cea care ar fi putut fi pretinsă de un resortisant 
francez (hotărârea Cowan). 

Libera prestare de servicii presupune ca serviciile sunt „prestațiile 
furnizate contra unei remuneraţii de către agenți economici independenți”. 

Mişcările de capitaluri aparțin domeniului serviciilor, ca şi alte 
activități cu caracter industrial, comercial, activităţile artizanale şi activitățile 
profesiilor liberale pe care tratatul le plasează în capitolul consacrat serviciilor, 
fiind supuse unor reguli specifice. 

Este important de definit activităţile care aparțin producției 
serviciilor de cele care aparțin liberei circulației a mărfurilor. Exemplul clasic 
este cel al activităţilor audio-vizuale: producerea de emisiuni este o activitate de 
servicii, filmele de pe casetele video sunt mărfuri. Libera prestare de servicii 
permite prestatorului să exercite cu titlu temporar activitatea în ţara unde este 


furnizată prestaţia. 

Aplicarea dreptului comunitar presupune ca prestatorul şi 
destinatarul serviciului să nu fie din acelaşi stat. Cel mai adesea cel care trece 
frontiera este prestatorul, de exemplu avocatul care se deplasează pentru a-şi 
reprezenta clientul în fața tribunalului unui alt stat membru. Dar deplasarea 
poate fi făcută şi de destinatarul prestaţiei, de exemplu turistul sau bolnavul care 
merge în alt stat membru pentru a primi îngrijiri. Criteriul distincţiei se bazează 
pe opoziţia între caracterul permanent, continuu, al stabilirii şi caracterul 
provizoriu pe care îl prezintă activitatea de prestare de servicii. 

Libertatea de a furniza servicii fiind, aşadar, unul dintre principiile 
fundamentale ale Tratatului, el nu poate fi restrâns, în consecinţă, decât numai 
prin prevederi care sunt justificate de interesul public general. Curtea de Justiţie 
a considerat că aceste prevederi trebuie să fie impuse, spre a avea efectul 
restrictiv, tuturor persoanelor sau întreprinderilor care funcţionează în statul 
membru în care serviciul urmează să fie furnizat, în măsura în care acest interes 
nu este salvgardat prin prevederile cărora le este supus furnizorul de servicii în 
statul membru al stabilimentului său . În acelaşi timp, unui stat membru nu i se 
poate nega dreptul de a lua măsuri spre a împiedica exercitarea de către o 
persoană care furnizează servicii, a cărei activitate este completă sau în principal 
îndreptată spre teritoriul său, a libertăţii garantate de Tratat, în scopul de a evita 
regulile care ar fi aplicabile dacă ea s-ar fi stabilit în cadrul acelui stat. 

O variantă intermediară este cea în care nici furnizorul de servicii, 
nici destinatarul lor nu se deplaseaza într-un alt stat membru al UE dar 
furnizarea serviciilor se produce prin poştă, telefon, telegramă, telex, fax, 


terminale de calculator, transmitere de publicitate etc. 


11.3 LIBERA CIRCULAȚIE A MĂRFURILOR 


Libera circulaţie a mărfurilor presupune realizarea unei uniuni vamale 


care să privească toate categoriile de mărfuri şi să implice: 

- interzicerea între statele membre a taxelor vamale asupra 
importurilor şi exporturilor; 

- interzicerea între statele membre a oricăror alte taxe având efect 
echivalent taxelor vamale, 

- eliminarea restricțiilor cantitative sau a măsurilor cu efect echivalent 
între statele membre 

- adoptarea unui tarif vamal comun în relațiile cu țările terţe. 

Aceste prevederi nu împiedică interdicțiile sau restricţiile la import, 
export sau tranzit, justificate din motive de moralitate publică, ordine publică, 
securitate publică, protectia sănătăţii şi vieţii persoanelor şi animalelor sau 
protecția plantelor, protecția bunurilor naţionale cu valoare artistică, istorică sau 
arheologică ori protecția proprietăţii industriale şi comerciale. Aceste interdicții 
sau restricții nu trebuie să constituie un mijloc de discriminare arbitrară sau o 
restricție deghizată în comerţul dintre statele membre. 

Începând cu hotărârea Cassis de Dijon, pronunţată în 1979, 
referitoare la principiul liberei circulații a mărfurilor, comercianții pot să 
importe în ţările lor orice produs provenind din altă ţară a Comunităţii, cu 
condiţia ca acesta să fi fost produs şi comercializat în mod legal în acea ţară şi ca 
niciun motiv imperativ, privind de pildă protecţia sănătății sau a mediului 
înconjurător, să nu se opună importului său în ţara de consumatie. 

Instituirea uniunii vamale între statele membre permite condiţii egale 
de concurenţă între participanţii la circuitul comercial şi productiv,făcând 
posibilă stimularea producţiei şi a varietăţii sortimentelor de mărfuri, impunerea 
pe piaţă a celor mai competitive produse, ținându-se seama şi de costul lor de 
producţie, concentrarea şi specializarea producţiei şi a întreprinderilor, ca şi 
implantare acestora în zonele cele mai indicate economic şi productiv. 

Taxele vamale la importuri şi la exporturi şi taxele cu efect echivalent 
sunt interzise între statele membre, interdicția aplicându-se şi taxelor vamale de 


natură fiscală. Interzicerea taxelor vamale are o sferă mai largă, aplicându-se 

potrivit art. 24 alin 1 al Tratatului CE, nu numai mărfurilor care sunt originare 
dintr-un stat membru, ci şi celor care provin dintr-o ţară terță, care se vor afla în 
liberă circulație între statele membre odată intrate în circuitul comercial 


comunitar. 


11.4 LIBERA CIRCULAȚIE A CAPITALURILOR 


În măsura necesară bunei funcţionări a pieţei comune, statele 
participante elimină treptat în relaţiile dintre ele, restricțiile impuse circulației 
capitalurilor aparținând rezidenților statelor membre, precum şi tratamentul 
discriminatoriu în baza cetăţeniei ori naţionalităţii sau a reşedinţei ori sediului 
social al părţilor sau a locului plasamentului de capital. La încheierea 
perioadelor de tranziţie solicitate de statele aderente, nu se mai aplică nici un fel 


de restricții plăţilor curente aferente circulaţiei capitalurilor între statele membre. 


Pentru cetăţeni, circulația liberă a capitalului înseamnă abilitatea de 
a face mai multe operaţiuni în afara graniţelor, respectiv deschiderea de conturi 
bancare, cumpărarea de acțiuni ale firmelor străine, investiţii în domeniile care 


asigură cel mai bun profit şi tranzacţii imobiliare. 


Pentru firme acest principiu înseamnă că au dreptul să investească 


în companii străine şi să ia parte la managementul acestora 


Principiul liberei circulații a capitalului instituit de UE a deschis 
calea pentru cooperare în domeniul politicii de capital şi al plaţilor la nivel 


internaţional. 


Există totuşi anumite excepții legate de libera circulaţie a 
capitalului, atât în interiorul UE, cât şi cu terțe ţări, care privesc domeniile: 
impozitării, supravegherea prudenţială, considerentele de politică publică, 
spălarea banilor şi sancţiunile financiare care fac obiectul Politicii Externe şi de 


Securitate Comună. Pe aceste teme Comisia comunică cu autoritățile naționale 

de monitorizare pentru a se asigura aplicare corectă a cestor excepţii, iar acolo 
unde există divergențe de interpretare UE solicită sprijinul Curţii Europene de 


Justiţie. 


Comisia apreciază necesară monitorizarea activităţilor specifice 
liberei circulații a capitalului în scopul identificării eventualelor bariere şi 
restricții în interiorul UE, precum şi pentru eficientizarea domeniilor care se 
mişcă încet. 

Libera circulație a capitalurilor are ca punct de plecare necesitatea 
efectuării de investiții pe piaţa comunitară, fără restricții, astfel încât să se 
contribuie la înfăptuirea obiectivului promovării dezvoltării armonioase şi 
echilibrate a activităților economice în ansamblul Comunității, o creştere 
durabilă şi neinflaţionistă, un înalt grad de convergență a performanțelor 
economice, un nivel ridicat de folosire a forței de muncă. 

Mişcările de capital propriu-zise implică operaţiuni financiare care 
vizează in principal plasamentele si investiţiile unei anumite sume si nu 


remunerarea unei prestări. 


11.5 LIBERTATEA DE FURNIZARE A SERVICIILOR 


Libertatea de circulaţie a serviciilor este în stransă legatură cu 
realizarea libertăţii de stabilire a persoanelor, fapt care a determinat ca 
restricțiile eliminate pentru afirmarea acestor libertăți sa aibe o procedură 
oarecum uniformă. 

Acestă procedură a fost impusă plecând tot de la rezultatele practicilor 
statelor în asigurarea realizării concomitente a celor două libertăţii, astfel au 
fost state unde libertatea de stabilire nu îngăduia libertatea de prestare a 
serviciilor ce erau protejate contra concurenței. Exemplu este legislaţia germană 


care, până în 1988, nu îngăduia resortisanţilor altor state să ofere servicii în 

domeniul asigurărilor, acest domeniu fiind exclusiv de competenţa naționalilor 
germani. 

Serviciile sunt furnizate contra unei sume de bani numită remuneraţie 
şi sunt rezultatul unor activităţi industriale, comerciale, meştesugăreşti sau a 
unor activități liberale, excluzând activităţile din cadrul sistemului de educaţie 
naţională, în măsura în care nu sunt dirijate de prevederile legislative privind 
libertatea de circulaţie a mărfurilor, capitalurilor şi persoanelor. De precizat este 
că persoanele care satisfac aceste servicii sunt angajate ale întreprinderii 
furnizoare de servicii şi nu ale persoanei fizice sau juridice care beneficiază de 
respectivele servicii. 

Sunt domenii care pot fi privite ca o întrepătrundere a libertăţii 
serviciilor cu libertatea circulației mărfurilor cum este spre exemplu 
publicitatea şi comerţul prin canalele TV , privită ca serviciu când se difuzează 
canale TV dintr-un stat în altul sau ca circulaţie a măfurilor când prin aceste 
canale TV se face şi vânzarea —cumpărarea. 

La fel este cazul leasingului când se priveşte ca un serviciu activitatea 
de leasing efectuat de o firmă dintr-un stat comunitar în alt stat comunitar sau ca 
circulație a mărfurilor când privim deplasarea unui bun dintr-un stat în altul, 
când bunul e obţinut în alt stat printr-o activitate de leasing. În acest caz 
relevantă este doar ultima fază a leasingului în care propietarul bunului se 
schimbă trecând de la vânzator la cumpărator. 

Libertatea de circulație a serviciilor poate fi privită din trei unghiuri: 

1) Când cel ce furnizează serviciul se deplasează în alt stat 
comunitar.Este cazul în care cel ce furnizează serviciul se deplasează fără nici o 
restricție dintr-un stat în altul, furnizând serviciul în aceleaşi condiţii în care l-ar 
furniza şi în statul din care a venit. 

Deci putem spune că în acest caz nu pot fi impuse restricţii de natura 


naționalităţii, sediului, resedinţei, etc dar sunt situații exprese când pentru un 

anumit gen de servicii un anumit stat poate solicita condiţii minime ce trebuiesc 
îndeplinite de furnizorul serviciilor. 

Putem exemplifica ca exemplu cerința anumitor state pentru cel care 
vrea sa furnizeze diferite activităţi de reprezentare în justiţie, persoana în cauză 
trebuind să aibe stabilită o resedinţă în sediul unde îşi oferă serviciul. 

La fel este situaţia firmelor de construcţii care pentru a îşi oferii 
serviciile în alte state comunitare trebuie sa îşi deschidă cel puţin un sediu 
secundar în statul respectiv. 

2) Când beneficiarul serviciului se deplasează în statul comunitar de 
unde i se furnizează serviciul. 

Este spre exemplu cazul turiştilor ce primesc tratament medical sau al 
persoanelor care se deplasează în scop educaţional sau de afaceri în statele 
comunitare. 

La fel este privit un cetăţean comunitar care se deplasează într-un stat 
comunitar, diferit de cel de origine, şi unde spre exemplu este jefuit. 

Acest cetăţean se bucură de drepturile şi libertăţile oricărui cetăţean 
comunitar şi el poate să facă o plângere penală cu privire la incidentul creat în 
ţara unde a avut loc jefuirea, instituţiile penale abilitate din acea ţară dându-i 
toată atenţia şi efectuând procedurile legale aferente la fel cum ar face în cazul 
unui cetăţean resortisant al acelui stat, având în vedere că prevederile legislative 
naționale nu pot să facă discriminare față de persoanele cărora legislația 
comunitară le dă dreptul la tratament egal sau să le restrângă libertăţile 
fundamentale garantate de dreptul comunitar. 

3) Nici furnizorul de servicii nici beneficiarul serviciilor nu se 
deplasează în alt stat membru, furnizarea serviciilor făcându-se prin fax, telefon, 
poştă, computer, etc. 

În aceste condiţii restricţiile impuse de statul furnizor de servicii se 


întâlnesc cu cele impuse de statul unde este beneficiarul în sensul că nu trebuie 

ca folosind acest gen de servicii beneficiarii sau furnizorii să aibe avantaje faţă 


de resortisanţii statelor lor dar nici să nu le fie îngrădite drepturile. 

Capitolul 12 
CURTEA EUROPEANĂ A DREPTURILOR OMULUI (CEDO) 


Ca instanță de judecată a U.E., Curtea Europeană a Drepturilor 


Omului a fost instituită prin Convenţie în forma amendată de Protocolul 11. 


Din punct de vedere organizatoric Curtea Europeană a Drepturilor 
Omului are un nr. de judecători egal cu nr. statelor membre ale uniunii, aceştia 
fiind aleşi de Adunarea Parlamentară a Consiliului Europei pentru un mandat 
de 6 ani. Nu există restricții în ceea ce priveşte nr. de judecători de aceeaşi 


naționalitate. 


In ceea ce priveşte mandatul judecătorilor se reţine că mandatul a 
jumătate din numărul judecătorilor aleşi la primele alegeri a expirat după 3 ani, 
astfel încât să se asigure reînnoirea mandatului unei jumătăţi dintre judecători la 


fiecare 3 ani. 


Curtea în plenul său alege preşedintele, doi vicepreşedinţi, doi 


preşedinţi de secțiuni pentru un mandat de 3 ani. 


Tot din punct de vedere organizatoric se constată că, Curtea Europeană 
a Drepturilor Omului este compusă din 4 secţiuni, a căror componență, stabilită 
penbtru 3 ani, trebuie să fie echilibrată atât din punct de vedere geografic, cât şi 
al reprezentârii pe criterii de sex şi având în vedere tot timpul diferitele sisteme 


de drept ale statelor contractante. 


Din cele 4 secțiuni existente, două sunt precizate de către 
vicepreşedinții Curţii Europene a Drepturilor Omului, iar celelalte două sunt 


prezidate de preşedinţii de secțiune. 


La nivelul fiecărei secțiuni există camere compuse din câte 7 membri 
după principiul rotației, fiind membri de drept doar judecătorul statului în cauză 


şi preşedintele secțiunii . 

In situaţia în care judecătorul statului în cauză nu este memebru al 
secţiunii, judecă în calitate de membru de drept al camerei. Membrii secţiunii 
care nu sunt memebri titulari ai camerelor, judecă în calitate de membri 


supleanți. 


Marea Cameră are o componență de 17 judecători, preşedintele, 
vicepreşedinții şi preşedinţii de secţiuni fiind memebrii de drept ai Marii 


Camere. 


Statele care adresează o cerere statală se mai numesc şi state 
contractante. Persoanele care se consideră vătămate prin încălcarea de către un 
stat a unuia dintre drepturile garantate prin Convenţie pot depune o cerere 
individuală la fel ca şi statul direct la Curtea de la Strasbourg, în care îşi 


motivează acțiunea. 
Formularele de cereri şi o notă informativă pot fi solicitate de la grefă. 


Limbile de lucru oficiale ale CEDO sunt franceza şi engleza, însă nu 
este nici un impediment în ceea ce priveşte redactarea cererilor în una din 


limbile oficiale ale statelor contractante. 


Curtea Europeană a Drepturilor Omului recomandă reprezentarea prin 
avocat, sens în care Consiliul Europei a pus în practică un sistem de asistență 
juridică pentru reclamanţii care nu dispun de mijloacele materiale pentru a fi 


rerpezentați de un avocat în faţa Curții. 


Desigur, că există şi posibilitatea ca în cazul unei proceduri de regulă 
contradictorie şi publică, reclamanții individuali să-şi prezinte personal în fața 


Curții. 


Penbtru fiecare cerere înregistrată şi repartizată unei secţiuni, 
preşedintele numeşte un raportor care după o analiză făcută decide dacă cererea 
trebuie examinată într-un comitet compus din trei memebri sau de o cameră . 


Comitetul poate în unanimitate să declare o astfel de cerere inadmisibilă sau să o 

radieze de pe rolul Curţii când o astfel de decizie poate fi luată fără vreo altă 


examinare. 


În ceea ce priveşte camerele, acestea judecă cererile date în mod direct 
de către raportori, precum şi cererile individuale care nu au fost declarate 
inadmisibilr de către un comitet precum şi cererile statale, pronunțându-se atât 
asupra admisibilităţii, cât şi asupra fondului cauzelor prin decizii separate sau, 


când este cazul, prin decizii unice privind mai multe cauze. 


Dacă în cursul judecății apar incidente ridicate de interpretarea 
Convenţiei sau soluționarea unui astfel de incident ar fi în contradicţie cu o 
hotărâre luată anterior de către Curte, camera îşi declină competenţa în favoarea 
Marii Camere, cu excepția cazurilor când una dintre părți se opune în interval de 


o lună, începând de la notificarea intenţiei camerei de declinare a competenţei. 


Admisibilitatea unei cereri se hotărăşte de către cameră prin 


majoritatea de voturi, hotărârea fiind motivată şi făcută publică. 


Pe fond, în situaţia în care s-a hotărât admiterea cererii, părțile 
urmează să-şi precizeze probele suplimentare şi să depună observaţii scrise, 
reclamantul putând depune chiar o cerere pentru satisfacție echitabilă a 


obiectului cererii. 


La procedura pe fond, există posibilitatea negocierilor pentru 
ajungerea la o reglementare amiabilă, aceste negocieri putând fi purtate prin 


intermediul grefierului şi sunt confidenţiale. 


In ceea ce priveşte hotărârile, camerele hotărăsc aşa cum cum am mai 
arătat cu majoritate de voturi. Judecătorii care au luat parte la judecarea cauzei 
are dreptul la opinie separată anexată hotărârii care poate fi disidentă sau 


concordantă sau să anexeze o simplă declaraţie de disociere. 


Dacă părțile constată în urma hotărârii aspecte relative raportate la 


interpretarea sau aplicarea Covenţiei, ori a protocoalelor sale, sau o problemă 

gravă cu caracter general, în termen de 3 luni pot cere retrimiterea cauzei în faţa 


Marii Camere. 


Obligativitatea hotărârilor definitive ale Curţii cad în sarcina statelor 
pârâte în cauză, şi supervizarea executării hotărârilor definitive cade în sarcina 


Comitetului de Miniştri al Consiliului Europei. 


12.1.PROBLEME JURIDICE PRIVIND CURTEA EUROPEANĂ 
DE JUSTIȚIE ȘI CURTEA EUROPEANĂ A DREPTURILOR OMULUI 


În proceusld e consolidare a dreptului comunitar una dintre problemele 
sesizate se referă la raporturile juridice dintre cele două Curți. Astfel, se constată 
că, deşi statele membre ale Comunităţii Europene au semnat Convenţia 
Europeană a Drepturilor Omului, Comunitățile europene nu sunt parte la această 


Covenţie. 


Ca o consecinţă a acestui fapt, Curtea Europeană de Justiţie a dat o 
serie de decizii prin care şi-a precizat poziția prin faptul că a solicitat ca 
drepturile fundamentale individuale care fac obiectul Convenţiei să fie încadrate 


ca principii generale ale dreptului comunitar. 
Această ideea a fost reluată şi inserată în Tratatul de la Maatricht. 


Din aceste raporturi se desprind două concluzii, respectiv faptul că 
deciziile CEDO inspiră activitatea Curţii Europene de Justiţie prin prisma 
întinderii drepturilor individuale fundamentale apărate de ea, iar pe de altă parte, 
Curtea Europeană a Drepturilor Omului nu este ţinută de interpretările date 
Convenţiei de către organele jurisdicţionale de la Strasbourg, întrucât 


Comunitățile Europene nu sunt parte la Convenţie. 


În prezent, exclusiv sunt rezolvate de CEDO, fiind de competenţa sa 
probleme legate de drepturile încălcate de organele de poliție privind ordinea 


publică, iar Curtea Europeană de Justiţie este competentă conform Tratatului de 

la Amsterdam să soluţioneze probleme legate de dreptul de azil sau libera 


circulație a persoanelor. 


Problema raporturilor juridice dintre Curtea Europeană de Justiţie şi 
Curtea Europeană a Drepturilor Omului nu a fost rezolvată nici prin adoptarea 
Cartei Drepturilor Fundamentale din U.E. la Nisa în 2000, prin documentul 
respectiv încercându-se oferirea Curţii Europene de Justiţie a unui instrument 
pentru analizarea competenţelor actelor comunitare sau statale cu drepturile 


fundamentale. 

Capitolul 13 
SPEŢE DE DREPT COMUNITAR 


1. Speta 1: Christine Morgenbesser c. Consiglio dell'Ordine degli Awocati 
di Genova, Italia - recurs prealabil, 13 noiembrie 2003 


Starea de fapt 
D-na Christine Morgenbesser, de cetăţenie franceză, cu reşedinţa în 


Italia este titulara unei licenţe în drept acordată în Franţa în 1996, dar nu a 
obţinut certificatul de aptitudine pentru profesia de avocat. După un scurt stagiu 
în cabinetele de avocatură franceze, din 1998 a lucrat la un cabinet din Genova, 
Italia. In consecinţă a cerut să fie înscrisă în registrul practicanţilor din Italia, 
pentru a-şi efectua în mod valabil perioada de practică în vederea susținerii 
examenului de aptitudine pentru practicarea avocaturii. 

Cererea sa a fost respinsă de Consiliul Ordinului Avocaţilor din Genova, 
cât şi de Consiliul Naţional din Florenţa, pe motivul că, legea italiană privind 
profesia de avocat pune condiţia existenţei unei diplome de drept obținute de la 
o universitate italiană şi faptul că d-na Christine M. nu are calitatea de avocat în 
Franţa. 

Curtea de Casaţie din Italia a cerut CJCE să se pronunţe asupra faptului 
dacă dreptul comunitar admite ca autoritățile italiene să refuze înscrierea 
titularului unei diplome obţinute într-un alt stat membru, pe simplul motiv că 


această diplomă nu a fost eliberată în Italia. 


Dreptul aplicabil 
Art. 43 (privind libertatea de stabilire) 


Soluţia şi principiile degajate de CJCE 


Curtea precizeză mai întâi că, în situaţia d-nei Christine M. nu se 
aplică nici directiva 98/5 privind exerciţiul permanent al profesiunii de avocat, 


nici directiva 89/48 privind recunoaşterea diplomelor din învăţământul superior, 

pentru că prima directivă vizează doar avocaţii pe deplin calificaţi, iar calitatea 
de „practicantă” fiind limitată în timp şi constituind o parte din formarea 
necesară dobândirii calităţii de avocat, nu poate fi calificată ca „profesiune 
reglementată" conform directivei 89/48. 

Ştiindu-se că perioada de practică presupune exerciţiul unor activiţăti 
remunerate (de către clienţi sau de către cabinete de avocatură sub formă de 
onorarii sau de salarii), principiile stabilite în tratat privind libertatea de stabilire 
sau vizând libera circulaţie a lucrătorilor sunt aplicabile. 

În consecință, Curtea reamintește principiile pe care le-a stabilit în 
jurisprudența anterioară: dacă regulile nationale nu ţin cont de funcțiile si 
calificările deja dobândite de un cetăţean al unui alt stat membru, in afara 
statului de primire, exercițiul libertăţii de stabilire şi de circulație este 
restricționat. 

Diploma deținută de d-na Christine M. trebuie considerată într-un 
cadru mai larg de către autorităţile italiene, verificându-se în ce măsură 
cunoştiințele atestate de diplomă, calificările sau experiența profesională 
obținute într-un alt stat membru, cumulate cu experiența dobândită în Italia, pot 
satisface, chiar şi parţial, condiţiile necesare accesului la activitatea de 
practicant. 

In cazul profesiunii de avocat, un stat membru trebuie să procedeze la 
un examen comparativ al diplomelor, ținând cont de diferenţele existente între 
legislaţiile naționale vizate. Dacă din această analiză nu rezultă decât o 
corespondenţă parțială, statul de primire poate cere persoanei interesate să-şi 


completeze aceste cunoştiinţe. 


Consecinta 


Autorităţile competente ale unui stat trebuie deci să aprecieze în ce 


măsură cunoştiinţele şi experiența dobândite în acest stat au contribuit la 

întregirea formării profesionale în conformitate cu criteriile stabilite de legislația 


sa. 


Speta 2: Gerhard Kobler c. Austria, recurs prealabil, 30 septembrie 2003 


Starea de fapt 


D-l Kobler are calitatea de profesor la Universitatea din Insbruck, 
Austria din martie 1986. în 1996 a cerut atribuirea indemnizaţiei de vechime, 
indemnizație ce se poate acorda, conform legii austriece, după o activitate de 15 
ani depusă exclusiv în universităţile austriece. D-l Kobler putea beneficia de 
această prevedere în cazul în care i se luau în considerare şi anii de profesorat 
din universităţile din celelalte state membre. In urma refuzului autorităților 
austriece, d-l Kobler a făcut recurs, susținând că o asemenea condiție constituie 
o discriminare indirectă, contrară dreptului comunitar. 

Instanţa austriacă a introdus un recurs prealabil la CJCE, dar urmare a 
unei decizii a CJCE într-o speţă similară şi-a retras acest recurs şi, printr-o 
decizie din 1998 a respins recursul d-lui Kobler, pe motiv că indemnizaţia de 
vechime constituie o primă de fidelitate care justifică derogarea de la principiul 
liberei circulații. 

Prin urmare d-l Kobler a introdus o acţiune în despăgubire împotriva 
Republicii Austria, pe motiv că decizia instanţei austriece este contrară dreptului 


comunitar. Instanţa federală a adresat întrebări CJCE pe această temă. 


Dreptul aplicabil 
Articolul 39 TCE (libera circulaţie a lucrătorilor, nediscriminarea); 


Soluţia şi principiile degajate de CJCE 
Curtea reaminteşte că a stabilit deja că sistemul tratatelor CE impune 


statelor membre repararea prejudiciilor cauzate particularilor prin violări ale 


dreptului comunitar imputabile jurisdicțiilor naţionale ce hotărăsc în ultimă 

instanţă. Prin aceste prevederi particularii au posibilitatea să obţină, în anumite 


condiţii repararea daunelor provocate prin nerespectarea dreptului comunitar. 


Conform unei jurisprudențe constante, Curtea a fixat trei condiţii 
necesare şi suficiente pentru a angaja responsabilitatea statului pentru violări ale 
dreptului comunitar ce-i sunt imputabile. Aceste condiţii se aplică de asemenea 
în cazul în care o jurisdicție naţională, hotărând în ultimă instanţă încalcă una 
din regulile de drept comunitar . Condiţiile sunt: 

1. regula de drept violată atribuie drepturi particularilor 

2. încălcarea acestei reguli trebuie să fie suficient caracterizată 

3. trebuie să existe o legătură de cauzalitate între violarea obligaţiei 

ce-i revine statului şi prejudiciul suferit de particular 

Pentru a determina dacă violarea regulei de drept comunitar este 
suficient caracterizată, în cazul în care această nerespectare provine din partea 
unei jurisdicții naționale statuând în ultimă instanță, instanţa națională 
competentă trebuie să verifice dacă respectiva juridicţie a încălcat în mod voit 
legislaţia comunitară în cauză. Astfel, responsabilitatea statului nu va fi angajată 
decât dacă se va stabili că respectiva jurisdicție nu a respectat intenţionat dreptul 
comunitar şi jurisprudența Curţii în materie.Instanţa naţională competentă în a 
tranşa astfel de litigii va fi desemnată de către fiecare stat membru. 

Curtea constată că legea austriacă ce condiționează acordarea 
indemnizaţiei de vechime în activitatea de profesor de o experienţă de 15 ani 
dobândită exclusiv la universităţi austriece, reprezintă o restricție adusă 
principiului libertăţii de circulație a lucrătorilor, interzisă de Tratatul CE. 

Pentru prima dată, Curtea stabileşte că un obiectiv ca cel vizând fidelizarea 
lucrătorilor față de angajatorul lor (o primă de fidelitate) ar putea fi justificată în 
principiu de raţiuni de interes general, dar măsura impusă de legislaţia austriacă 
nu poate fi justificată prin acest scop. într-adevăr această măsură antrenează 
închiderea segmentului pieţei muncii profesorilor de universități din Austria şi 


se opune principiului libertăţii de circulaţie a lucrătorilor. 

Conform jurisprudenţei anterioare a CJCE, jurisdicţiile naționale sunt 
acelea care stabilesc dacă sunt întrunite condițiile privind angajarea 
responsabilității statelor membre pentru prejudiciile cauzate particularilor. 
Totuşi, în acest caz, CJCE a considerat că dispune de suficiente date pentru a 
examina ea însăşi condițiile. 

CJCE constată că deciza din 1998 se bazează pe o interpretare eronată 
a jurisprudenţei sale similare şi constituie o violare a dreptului comunitar, dar 
această violare în sine nu poate fi calificată ca fiind manifestă. Motivul este 
faptul că CJCE nu a avut încă ocazia să se pronunţe asupra unei măsuri vizând 
fidelizarea angajaților faţă de angajatori şi deci soluţia nu era evidentă pentru 
jurisdicţia austriacă. Faptul că jurisdicția austriacă şi-a retras recursul prealalbil 
nu constituie un motiv suficient pentru calificarea deciziei austriece ca fiind o 


încălcare manifestă a dreptului comunitar. 


Consecinta 


Principiul degajat din această speţă este: statele membre sunt obligate 
să repare prejudiciile cauzate persoanelor fizice sau juridice, de către 


jJurisdicțiile lor naționale de ultimă instanţă prin violări ale dreptului comunitar . 


Particularii pot dobândi aceste reparaţii în cazul în care jurisdicția 
națională competentă dovedeşte că: era vorba de un act comunitar prin care se 
atribuie drepturi particularilor; încălcarea acestei reguli este suficient 
caracterizată; există o legătură de cauzalitate între violarea obligaţiei ce-i revine 
statului şi prejudiciul suferit de particular. 

În cazul în care CJCE dispune de elemente suficiente poate ea însăşi să 


decidă dacă se întrunesc aceste condiții. 


SPETA 3 : Comisia c. Olandei, 10 iulie 2003, recurs în neîndeplinirea 
obligaţiilor 

Starea de fapt 
Legislaţia olandeză în materia permiselor de conducere prevede 


obligaţia conducătorilor auto care şi-au stabilit reşedinţa în Olanda şi deţin un 
permis eliberat de un alt stat membru, de înregistrare a respectivului permis pe 
lângă autorităţile olandeze competente, durata de valabilitate recunoscută fiind 
fixată odată cu efectuarea acestei formalități, în caz contrar aceasta reducându-se 
la 1 an de la data stabilirii pe teritoriul olandez. Nerespectarea acestor obligații 
poate duce la sancţiuni penale sau administrative. 

Comisia a considerat aceste reglementări ca fiind contrare acquis-ului 
comunitar în materia recunoaşterii reciproce a permiselor de conducere eliberate 
de statele membre, aplicarea lor constituind obstacole în calea liberei circulații a 
persoanelor şi a libertății de stabilire. Prin urmare solicită CJCE constatarea 
neîndeplinirii de către Olanda a obligaţiilor prevăzute de legislația comunitară în 


materia recunoaşterii reciproce a permiselor de conducere între statele membre. 


Dreptul aplicabil 


Art. 1, par. 2 şi 3 al Directivei 91/439 privind permisele de conducere, 
instituind principiul recunoaşterii reciproce a permiselor eliberate de state 
membre, respectiv posibilitatea pentru un stat membru de a aplica titularului 
unui permis de conducere eliberat de un alt stat membru prevederile legislației 
sale în materia duratei de valabilitate a permiselor, controlul medical, fiscalitate, 


înscrierea mențiunilor indispensabile în cadrul permisului. 


Soluţia şi principiile degajate de CJCE 


Curtea a decis că dispoziţiile legislaţiei olandeze contravin acquis-ului 


comunitar, bazându-se pe următoarele argumente: 


directiva 91/439 instituie principiul recunoaşterii reciproce a permiselor de 


conducere eliberate de statele membre, recunoaştere care trebuie să se facă fără 

nici o formalitate suplimentară; este vorba de o obligaţie clară şi necondiționată, 
care nu lasă nici o marjă de apreciere în privinţa modalităţilor de atingere a 
acestui rezultat; statele membre nu trebuie să impună posesorilor de permise 
eliberate de un alt stat membru îndeplinirea unor formalități suplimentare. 
Obligaţia de înregistrare a permiselor stabilită de legislaţia olandeză poate fi 
calificată drept impunerea unei formalităţi suplimentare în vederea recunoaşterii 
permiselor, dat fiind faptul că neîndeplinirea acestei obligaţii poate fi sancționată 
penal sau contravenţional. 

Notă: Dată fiind importanţa principiului recunoaşterii reciproce a 
permiselor de conducere între statele membre, directiva amintită este interpretată 
practic de Curte în sensul instituirii nu doar obligaţia de a atinge un anumit 
rezultat, ci şi o obligaţie suplimentară referitoare la mijloacele prin care acest 
rezultat urmează a fi atins, şi anume de a realiza obiectivul propus fără a impune 


formalităţi suplimentare in scopul asigurării acestei recunoaşterii. 


Consecinta 


Precizam ca articolul 1, par. 3 al directivei 91/439 introduce 
posibilitatea statelor membre de a aplica titularilor unui permis de conducere 
eliberat de un alt stat membru dispozițiile legislaţiei sale în materia duratei de 
valabilitate a permiselor, control medical, fiscalitate, înscriere a unor menţiuni 
indispensabile. Această facultate lăsată statelor membre nu trebuie însă să 
stânjenească sau să pună obstacole liberei circulații a persoanelor sau libertăţii 
de stabilire. în măsura în care măsurile adoptate de un stat constituie restricții în 
calea aplicării celor două libertăţi, trebuie îndeplinite următoarele condiţii: să fie 
justificate de raţiuni imperioase de interes general, să se aplice în mod 
nediscriminatoriu, să respecte principiul proporționalității cu obiectivul urmărit. 
în speță Curtea constată că deşi dispozițiile legislaţiei olandeze îşi pot găsi 


justificarea în necesitatea asigurării securității pe drumurile publice, măsurile 

sunt disproporționate față de obiectivul urmărit, nerespectându-se astfel 


principiul proporționalității. 


Speta 4 : Comisia c. Spania şi Comisia c. Regatul Unit, 13 mai 2003 


Starea de fapt 
Legea spaniolă „privind regimul juridic al cesiunii participaţiilor 


publice în anumite întreprinderi" prevede condiţiile de privatizare a mai multor 
întreprinderi spaniole din sectorul public. Această lege, ca şi decretele regale de 
executare sunt aplicabile unor întreprinderi ca Repsol (petrol şi energie), 
Telefonica (telecomunicaţii), Argentaria (banca), Tabacalera (tutun), Endesa 
(electricitate) Regimul de autorizare prealabilă instaurat de legislaţia spaniolă se 
întinde asupra unor decizii importante privind dizolvarea, sciziunea, fuziunea, 
modificarea obiectului social, cesiunea de active sau participaţii din capitalul 
social al anumitor întreprinderi. 

Statutul British Airports Autorithy pic (BAA)- întreprindere privatizată 
care deţine anumite aeroporturi internaționale în Regatul Unit - creează o 
acțiune specifică în favoarea guvernului britanic care îi conferă puterea de a 
autoriza anumite operaţiuni ale societății (dizolvare, cesiune) De asemenea, 
statutul BAA împiedică achiziţia de acțiuni cu drept de vot care să depăşească 
15% din capitalul social. 

Comisia a introdus două recursuri împotriva Spaniei şi a Regatului 


Unit pentru violarea principiului liberei circulații de capital. 


Dreptul aplicabil 
Art.56 TCE, Capitolul 4, Titlul HI. 


Soluţia şi principiile degajate de CJCE 


CJCE a arătat în primul rând că tratatul CE interzice orice restricţie a 
mişcărilor de capitaluri între statele membre la fel ca şi între acestea din urmă si 


state terțe. Investițiile sub formă de  participaţii constituie, potrivit 

reglementărilor comunitare, mişcări de capitaluri. CJCE subliniază că regimul 
spaniol ca şi regimul britanic antrenează restricţii la mişcările de capitaluri între 
statele membre. 

Totuşi, CJCE reaminteşte că o anumită influenţă a statelor membre 
este justificată în întreprinderile privatizate cu activitate în domeniul serviciilor 
de interes general sau a celor strategice. Restricţiile, în cazul în care se aplică 
fără discriminare atât întreprinderilor naţionale cât şi celor comunitare pot fi 
justificate de raţiuni de interes general. Pentru a putea fi astfel justificate, aceste 
restricții trebuie să respecte principiul proporționalității, adică nu pot depăşi 
ceea ce este necesar pentru a garanta realizarea obiectivului urmărit. Un regim 
de autorizare administrativă prealabilă răspunde principiului proporționalității 
dacă 

e se bazează pe criterii obiective, nediscriminatorii şi cunoscute 
dinainte întreprinderilor în discuţie 

e orice persoană căreia i se aplică o asemenea măsură restrictivă 
trebuie să dispună de o cale de atac. 

In ceea ce priveşte regimul spaniol, CJCE a considerat că Tabacalera 
(tutun) şi Argentaria (grup de bănci comerciale operând în sectorul bancar 
tradițional) nu constituie entități destinate să furnizeze servicii publice. In ceea 
ce priveşte întreprinderile Repsol (petrol), Endesa (electricitate) şi Telefonica 
(telecomunicaţii), CJCE a admis că obstacolele aduse liberei circulații de 
capitaluri pot fi justificate de motive de siguranță publică. Garantarea siguranței 
aprovizionării cu astfel de produse sau furnizării unor astfel de servicii, în cazul 
în care există o ameninţare reală şi suficient de gravă, afectând un interes social 
fundamental, constituie un motiv de siguranţă publică. 

In acelaşi timp, CJCE a considerat că principiul proporționalității n-a 
fost respectat pentru că: 

e administratorii întreprinderilor dispuneau de puteri discreţionare 


foarte largi, al căror exerciţiu nu este supus nici unei condiții. 

e investitorii nu cunoşteau circumstanțele specifice şi obiective în 
care o autorizaţie prealabilă ar fi acordată sau refuzată. 

e deşi exercitarea unei căi de atac pare posibilă, reglementările 
spaniole în vigoare nu oferă judecătorului naţional criterii precise pentru a 
controla exercitarea puterii discreţionare a autorităţii administrative. 

In ceea ce priveşte regimul britanic, guvernul britanic a arătat că nu era 
vorba despre o restricţie adusă liberei circulații a capitalurilor, în măsura în care 
pe de-o parte nu s-ar aduce atingere liberului acces pe piaţă şi pe de altă parte, 
statutul BAA intră în sfera de aplicare a dreptului societăţilor, nu în sfera 
dreptului public. Astfel, guvernul a declarat că nu s-a prevalat de raţiuni de 
interes general pentru a justifica reglementările existente. CJCE a respins aceste 
argumente 

In acest context, CJCE a declarat că regimurile spaniol şi britanic sunt 


contrare liberei circulații a capitalurilor. 

Capitolul 14 
TRATATUL DE ADERARE AL ROMÂNIEI 
LA U.E. — INSTRUMENT DE DREPT COMUNITAR 


Negocierile de aderare ale României la U.E. au început la 15 februarie 
2000 şi au fost purtate pe 31 de capitole: 


1.Lubera circulaţie a mărfurilor 

2.Libera circulaţie a persoanelor 

3.Libera circulație a serviciilor 

4.Libera circulație a capitalului 

5.Dreptul societăților comerciale 

6.Politica în domeniul concurenţei 
7.Agricultura 

8.Pescuitul 

9.Politica în domeniul transporturilor 
10.Impozitarea 

11.Uniunea economică şi monetară 
12.Statistica 

13.Politici sociale şi ocuparea forței de muncă 
14.Energie 

15.Politica industrială 

16. Întreprinderile mici şi mijlocii 

17.Ştiinţa şi cercetarea 

18.Educaţie, formare profesională şi tineret 


19.Telecomunicaţii şi tehnologia informaţiilor 


82 


20.Cultura şi politica în domeniul audiovizualului 
21.Politica regională şi coordonarea instrumentelor structurale 
22.Protecția mediului înconjurător 

23.Protecția consumatorilor şi a sănătății 
24..Justiţie şi afaceri interne 

25.Uniunea vamală 

26.Relaţii externe 

27. Politica externă şi de securitate comună 
28.Control Financiar 

29.Dispoziţii financiare şi bugetare 

30. Instituții 

31.Diverse 


Documentele emise de România au reprezentat analize pertinente şi 
amănunțite privind stadiul în care ţara noastră a ajuns cu referire la adoptarea şi 
punerea în practică a legislaţiei europene, precum şi calendarul de corelare 


legislativă cu cerinţele acquis-ului comunitar. 


În anul 2002, la Haga, Consiliul European după ce a analizat 
încheierea negocierilor de aderare cu alte state a elaborat şi road map-urile (foile 
de parcurs) cu obiectivele pentru România şi Bulgaria în procesul de aderare, 


Uniunea încurajând continuarea procesului de reformă. 


În raport de prevederile instituţionale Tratatul a stipulat participarea 
României la instituţiile comunitare şi numărul de voturi, respectiv de 
reprezentanți în acestea. România deţine 35 de locuri în Parlament până la 
alegerile din anul 2009 când numărul mandatelor va fi stabilit prin decizie a 


Consiliului, 14 voturi în Consiliu, conform art. 205 din Tratatul C.E., câte 15 

membri în Comitetul Economic şi Social şi în Comitetul Regiunilor, un 
judecător la Curtea de Justiţie şi un judecător la Tribunalul de Primă Instanță şi 


un comisar în Comisia Europeană. 


Din punct de vedere financiar, prevederile cu caracter temporar ale 
Tratatului statuează obligația României de a contribui la capitalul subscris al 


Băncii Europene de Investiţii şi al Fondului de Cercetare pentru Cărbune şi Oțel. 


Între prevederile tratatului trebuie amintite şi cele trei clauze de 
salvgardare. Din acest punct de vedere se prevede că, dacă în primii trei ani de 
la aderare, vor apărea dificultăți grave într-un sector sau domeniu economic, 
România sau alt stat membru poate solicita Comisiei autorizaţia de a lua măsuri 
protecționiste pentru a ameliora situația corectă, aceasta fiind clauza generală de 
salvgardare, conform art.36 din protocolul privind condițiile şi aranjamentele 


referitoare la admiterea României în U.E. (J. Of. L.157/2005, p.41). 


În situaţia în care, în aceeaşi perioadă, România nu îşi îndeplineşte 
obligaţiile asumate în cadrul negocierilor, punând în pericol funcţionarea Pieței 
Interne, Comisia, din proprie iniţiativă sau la cererea oricărui stat membru, va 
putea lua măsuri de îndreptare a situaţieri, aplicând clauze de salvgardare 


privind Piaţa Internă, conform art.37 din Protocol. 


Dacă ar fi apărut întârzieri cu privire la transpunerea prevederilor 
comunitare referitoare la recunoaşterea mutuală a hotărârilor în domeniul civil 
şi penal, Comisia, din proprie inițiativă sau la cererea altui stat membru, poate 
lua prin regulament sau decizie măsurile necesare în acest sens, aplicând clauza 


de salvgardare pentru justiţie şi afaceri externe, conform art. 38 din Protocol. 


Parlamentul European a aprobat la 13 aprilie 2005, cu 497 de voturi 


pentru, 93 împotrivă şi 71 de abţineri, rezoluţia referitoare la aderarea României 

la U.E. în anul 2007, Tratatul de Aderare a României la U.E., fiind semnat la 25 


aprilie 2005 la Abația Neumünster din Luxemburg. 


În anexa VII a Protocolului privind condiţiile şi aranjamentele 
referitoare la admiterea României în U.E. cuprinde perioadele de tranziție şi 
derogările obţinute de România în domeniul liberei circulații a lucrătorilor, a 
liberei circulații a capitalurilor, concurenţei, agriculturii, transporturilor, 


impozitării, energiei şi protecției mediului. 


Declaraţiile comune ale statelor membre anexate Actului final, privind 
libera circulație a lucrătorilor, pregătirile pentru aderare şi dezvoltarea rurală, 


anexate Tratatului, nu produc efecte juridice, având un simplu caracter politic. 


În ceea ce priveşte Justiţia şi Afacerile Interne, prevederile acquis-ului 
comunitar format din 287 acte normative din care 65 de decizii, 13 regulamente 
şi 3 directive, celelalte fiind avize, recomandări, scrisori de intenție care sunt 
mai puţin relevante, vizau ca domenii: controlul frontierelor externe ale U.E., 
combaterea imigrației ilegale, combaterea traficului cu droguri şi spălarea 
banilor, combaterea crimei organizate, a  fraudei corupției şi terorismului, 
practici comune de acordare a vizelor, dreptul la azil, imigrare, refugiați, 
readmisie, cooperarea în domeniul polițienesc şi judiciar, cooperarea judiciară în 
materie penală şi civilă, recunoaşterea reciprocă a sentinţelor judiciare, 


reglementările privind „spaţiul Schengen” şi protecția datelor. 


În ceea ce priveşte Tratatul de Aderare al României în materie de 
justiție şi siguranță internă erau vizate cu predilecție 7 condiţii ce trebuiau 
îndeplinite la acest capitol, fondurile din cadrul „Facilități Schengen” acordate 
României pentru întărirea siguranței la frontiera externă a U.E., recunoaşterea 
reciprocă în domeniul dreptului penal conform art. 38 al Tratatului şi clauza de 


salvgardare prev. în art.36 şi 39 ale Tratatului. 

Realizările din domeniul justiţieri şi afacerilor interne au beneficiat de 
implicarea U.E. şi sprijinul comunitar pentru: dezvoltarea Institutului Naţional 
al Magistraturii, crearea unei biblioteci juridice şi a unui sistem de documentare, 
programul inter-instituțional anticorupţie, consolidarea managementului şi 
controlului  fontierelor, programul inter-instituțional de luptă împotriva 
drogurilor, consolidarea capacității „Avocatului Poporului”, consolidarea 
gestionării fenomenului migraţiei, asistența tehnică legată de investiții, 
modernizarea şi îmbunătăţirea sistemului de rezolvare a cererilor de viză, 
consolidarea independenţei şi a modului de funcționare a sistemului judiciar, 
programul din domeniul spălării banilor şi sprijin pentru îmbunătățirea 


sistemului penitenciar. 


Tranziţia a adus majorităţii cetățenilor români, unele insatisfacții 
ținând de nivelul de trai, dar şi de siguranță şi justiţie însă nu pot fi ignorate 
avantajele aderării. Astfel, cetăţenii se vor bucura de mai multă siguranţă şi 
justiţie, de mai puţină sărăcie prin combaterea organizată a corupţiei, evaziunii 
fiscale, crimei organizate, traficului de persoane, traficului de droguri, 


contrabandei şi altele. 


Rezolvarea problemelor de justiţie şi siguranţă internă va da mai multă 
stabilitate, coerenţă şi susținere a statului de drept, va consolida democraţia şi 


încrederea în instituțiile statului. 


Rolul educativ şi de schimbare a mentalităților este şi el important 
dacă justiția şi instituţiile se vor ridica cât mai rapid la nivelul celor din U.E. 
Cetăţenii trebuie să-şi recâştige încrederea pierdută în anii de tranziție când au 


apărut tendinţe anarhice. 


De asemenea, nu trebuie ignorat sprijinul financiar şi tehnic 


(aproximativ 90 mil. euro în 1997-2006), având în vedere că România s-a 

confruntat cu o lipsă econică de resurse. Frontierele României devenind şi ale 


U.E., vor fi mai sigure şi din alte puncte de vedere decât cel militar. 


Desigur, efortul de adaptare legislativă şi instituțională necesită şi 
resurse financiare, tehnice şi umane care vor trebui suportate de la bugetul de 
stat. Adaptarea presupune şi oameni noi, cu o altă pregătire şi mentalitate, iar cei 
care nu vor face faţă noilor exigenţe vor trebui să-şi gosească un alt loc de 


muncă. 


Libera circulație a mărfurilor în contextul aderării la U.E., relevă 


următoarele: 


Libera circulaţie a mărfurilor, fiind însoțită şi de cea a factorilor de 
producţie, materii prime şi semifabricate, tehnologie, capital, forţă de muncă şi 
servicii, va conduce la creşterea concurenţei şi a competiţiei, cu efect benefic 


asupra calităţii şi preţurilor produselor. 


Consumatorii vor fi principalii beneficiari, deoarece gama de produse 
oferite va fi mai mare, prețurile mai uşor de comparat, iar concurența sporită le 
va menţine la un nivel rezonabil, standardele comune vor asigura o calitate 


corespunzătoare tuturor produselor comercializate. 


Agenţii economici, adresându-se unei pieţe mai mari îşi vor putea 


reduce costurile pe unitatea de produs şi spori în acest fel profiturile. 


Reidustrializarea țării şi specializarea internațională a economiei 
româneşti va fi mai uşor de realizat datorită liberei circulații a măfurilor, 
serviciilor, tehnologiilor şi capitalurilor şi, în special, a investițiilor străine 


directe şi avantajelor competitive ce le-ar putea oferi piaţa românească. 


Schimburile comerciale, desfăşurându-se prioritar cu țările membre ale 


U.E., vor deveni mai competitive datorită apropierii geografice şi a costurilor 

mai reduse cu expediţia, vămuirea şi transportul. De asemenea, faptul că 
produsele vor trebui să facă faţă unor exigenţe europene şi deci mondiale, va 
permite desfacerea lor în cantităţi mari, inclusiv pe alte pieţe decât ţări membre 


ale U.E. 


Exigenţele de adaptare la cerinţele pieţei interne europene vor necesita 
eforturi investiţionale pe care nu toţi agenţii economici le vor putea face şi 


astfel îşi vor încheia activitatea sau vor fi nevoiţi să abordeze domenii noi. 


Restructurarea industriei va continua prin încheierea procesului de 
privatizare, prin închiderea unităților nerentabile şi reducerea locurilor de 


muncă. 


Va fi resimţit un proces de delocalizare şi migrarea spre alte ţări a unor 


activități productive orientate către export. 


Eforturile de restructurare şi modernizare a economiei vor însemna şi 
resurse financiare substanţiale din partea statului şi patronatului fapt ce va 
diminua posibilitățile de a satisface corespunzător unele nevoi sociale ca 


sănătatea, educaţia şi pensiile. 


Libera circulație a persoanelor va scoate în evidență efectele pozitive 
ale tranferurilor băneşti ale emigranților pentru economia naţională. Migraţia 
forţei de muncă a însemnat şi detensionarea pieței forței de muncă din 
România, uşurând sarcina autorităților în privința şomajului şi asigurărilor 


sociale şi a celor în căutarea unui loc de muncă. 


Migraţia temporară pentru muncă este benefică şi prin faptul că poate 
contribui la schimbarea mentalităţii românilor, respectiv la o nouă atitudine faţă 


de muncă şi lege, la o percepţie corectă a valorilor democratice. 


88 


România va putea deveni şi o ţară de imigrație, beneficiind de aportul 


celor care vor veni să lucreze în ţara noastră. 


Desigur că pe acest fond poate apare şi reversul, în sensul diminuării 
semnificative a ofertei naționale de forţă de muncă cantitativ şi calitativ, apariția 
la nivel naţional a unor segmente deficitare de forță de muncă calificată, 
pierderea capitalului investit în pregătirea profesională, pierderi la export prin 


diferenţa de productivitate, accentuarea procesului de îmbătrânire demografică. 


Libera circulaţie a serviciilor presupune toate avantajele pe care le 
asigură prin remisiile de emigranți, formarea noilor mentalități, dar trebuie 
remarcat faptul că se încurajează şi migrația profesiilor liberale. De asemenea, 
se va accentua competiţia pe piaţa serviciilor prin prestații de mai bună calitate 
şi mai ieftine pentru consumatori, protejarea economiilor micilor investitori, vor 
fi atraşi mai mulţi investitori occidentali, va creşte rolul în atragerea de fonduri 
pe piața de capital prin Bursele de Valori Mobiliare, libera circulaţie a 


persoanelor mărind şi portofoliul atracțiilor turistice. 


Desigur, pot apare şi aspecte negative, legate aşa cum am arătat de 
migraţia profesiunilor liberale, de costurile mari pe care le implică procesul de 


adaptare legislativă şi instituţională ş.a. 


Libera circulație a capitalurilor, va face ca economia națională să 
beneficieze de un acces sporit şi în condiţii avantajoase prin dobânzi accesibile 


pe piaţa de capital. 


Agenţii economici şi persoanele fizice vor avea acces la o piață de 


capital mai ieftină, iar adoptarea monedei unice va aduce o stabilitate monetară. 


Creşterea investițiilor directe comunitare în ţara noastră va însemna 


restructurarea şi modernizarea rapidă a ţării, iar armonizarea legislativă şi 

aplicarea acquisu-lui comunitar vor conduce la alinierea ţării la exigenţele unei 
economii de piaţă funcţionale şi din punctul de vedere al pieţei de capital. Nu 
trebuie pierdută din vedere posibilitatea efectuării de plasamente în străinătate 


cu profituri mai substanţiale decât în ţară. 


Este de asemenea, de avut în vedere faptul că, în această perioadă 
accesul românilor pe piaţa financiară şi imobiliară este mai dificil şi faptul că 
străinii pot accesa mai uşor achiziționarea terenurilor şi pădurilor. De asemenea, 
trebuie reținută posibilitatea pătrunderii de capital speculativ prin investiții de 
portofoliu cu posibilitatea scurgerii de venit naţional prin retragerea de pe piaţă 
şi transferul în străinătate, precum şi costurile şi riscurile persoanei de 
armonizare legislativă şi instituțională cu acquis-ul comunitar, respectiv de 


implementare a acestuia. 

Capitolul 15 
MANDATUL EUROPEAN DE ARESTARE 

Mandatul european de aresatare reprezintă o hotărâre judecătorească 
emisă de un stat membru în scopul arestării şi predării unei persoane de către un 
alt stat membru, în scopul desfăşurării urmăririi penale, sau al executării unei 
sentinţe privative de libertate sau a unui ordin de reţinere. Mandatul european de 
arestare trebuie să aibă la bază o condamnare la închisoare sau o ordonanţă de 
reținere. 

Mandatul european de arestare poate fi emis pentru fapte pasibile, 
conform legii statului membru, de pedeapsa cu închisoarea, sau de o hotărâre de 
deținere de cel puţin 12 luni, sau, acolo unde s-a dat deja sentința sau s-a emis 
deja ordonanța de reţinere, pentru sentinţe de cel puţin patru luni. 

Decizia-cadrul nr.2002/584/JAL din 13 iunie 2002 a Consiliului 
Unuiunii Europene, privind mandatul de arestare european şi procedurile de 
predare între statele memebre ale Uniunii Europene este prima măsură concretă 
în domeniul dreptului penal, care implementează principiul recunoaşterii 
reciproce, pe care Consiliul European o aprecia ca fiind „cheia de boltă” a 
cooperării judiciare. Ea înlocuieşte în relația dintre statele membre ale Uniunii 
Europene procedurile clasice de extrădare. 

Decizia-cadru enumeră 32 de infracţiuni care, dacă sunt pasibile în 
statul membru emitent de o pedeapsă privativă de libertate sau de o ordonanţă de 
reținere de maximum trei ani, în funcţie de cum prevede legea statului membru, 
vor duce la predarea persoanei, conform mandatului de arestare, fără verificarea 
dublei încadrări penale a faptei în cele două ţări. În cazul altor infracţiuni decât 
cele 32 din art. 85 al Legii române nr.302/2004, predarea se poate face cu 
condiția ca faptele pentru care a fost emis mandatul european de arestare să 
constituie infracțiuni şi din punctul de vedere al statului membru de executare, 


indiferent de elementele constitutive sau de felul în care este prezentată fapta. 

Autoritatea judecătorească emitentă va completa, în acest caz, un 
formular al cărui model este anexat la Legea nr. 302/2004. Mandatul european 
de arestare va trenui să conţină următoarele informaţii: 

-Identitatea şi cetăţenia persoanei urmărite; 

-Numele, adresa poştală, numerele de telefon şi fax şi adresa 
electronică a autoritărilor emitente; 

-Dovada existenţei unei sentinţe executorii, a unui mandat de arestare 
sau a oricărei alte hotărâri judecătoreşti executorii, care să aibă acelaşi efect; 

-Caracterul faptei şi încadrarea juridică a acesteia; 

-Descrierea împrejurărilor în care a fost comisă fapta, cu arătarea datei, 
a locului şi a gradului de implicare în fapta respectivă, a persoanei urmărite; 

-Pedeapsa pronunţată, dacă există o hotărâre definitivă, precum şi care 
sunt termenele minim şi maxim de pedeapsă pentru fapta respectivă, conform 
legii statului membru emitent; 

-Alte consecințe ale infracţiunii (în măsura în care este posibil). 

Mandatul european de arestare poate fi transmis de autoritatea 
emitentă direct autorităţii judiciare de executare, prin SIS, prin INTERPOL sau 
prin sistemul de comunicaţii sigur al Reţelei Judiciare Europene. Mandatul 
european de arestare trebuie tradus în limba agreată de statul membru de 
executare. 

Autoritatea judiciară de executare — în România, curțile de apel — va 
hotărî, în termenele şi în condiţiile stabilite de Legea nr. 302/2004, dacă 
persoana respectivă trebuie predată. Dacă da, în 24 de ore, persoana va fi adusă 
în faţa instanţei competente, care, printr-o deciziei motivată, va dispune 
arestares persoanei. În termen de 48 de ore, persoana va fi audiată de un 
complet de doi judecători de la curtea de apel, cu privire la fondul mandatului 
european de arestare. 

Dacă persoana urmărită este de acord cu predarea sa, pe această bază 


se va emite o hotărâre în termen de 10 zile de această audiere, care va rămâne 

definitivă. Dacă persoana nu este de acord, se va emite o decizie în termen de 5 
zile, care va putea fi contestată tot în termen de 5 zile. Decizia finală va aparţine 
Înaltei Curți de Casaţie şi Justiţie . 

În maximum 10 zile, trebuie emisă o hotărâre definitivă şi trebuie 
predată persoana de către statul membru emitent. Nu este voie ca toate aceste 
etape ale procedurii să dureze mai mult de 60 de zile, în caz contrar persoana 
trebuind să fie eliberată. 

Autoritatea judecătorească poate refuza executarea mandatului 
european de arestare atunci când: 

-Infracțiunea pentru care a fost emis mandatul de arestare face obiectul 
unei amnistii în statul membru de executare, acolo unde statul respectiv are 
competenţa de a urmări penal fapta respectivă conform propriei legi penale; 

- Autoritatea judecătorească de executare este informată că persoana 
urmărită a primit o sentință definitivă din partea unui stat membru, pentru 
aceeaşi faptă, cu condiţia ca acolo unde s-a pronunțat sentința, aceasta să fi fost 
executată sau să nu mai poată fi executată conform legii statului membru care a 
pronunţat-o sau, 

-Persoana care face obiectul mandatului european de arestare nu poate 
fi trasă la răspundere penală, din cauza vârstei, pentru fapte pentru care a fost 
emis mandatul, din punctul de vedere al legislaţiei statului membru de 
executare. 

În art.88, par.2 al Legii nr.302/2004 se precizează şi alte motive, 
facultative, ale refuzului de a executa mandatul, respectiv: 

- Atunci când pentru fapta pentru care a fost emis mandatul european 
de arestare nu constituie infracțiune conform legii statului membru de executare 
cu excepţia infracțiunilor legate de impozite, taxe, obligaţii vamale şi schimb 


valutar; 

-Atunci când persoana care face obiectul mandatului european de 
arestare, este sub urmărire penală în statul membru de executare pentru aceeaşi 
faptă pentru care a fost emis mandatul (non bis in idem). 

Autoritatea judecătorească de executare, după ce a decis să execute 
mandatul european de arestare, poate amâna predarea persoanei, astfel încât 
aceasta să poată fi urmărită penal în statul membru de executare sau dacă 
persoana a fost deja condamnată, pentru ca aceasta să poată ispăşi, pe teritoriul 
său, o sentinţă dată pentru o altă faptă decât cea prevăzută în mandatul european 
de arestare. Ca alternativă la amânarea predării, autoritatea judiciară de 
executare poate preda temporar persoana câtre statul membru emitent, în 
condilii ce pot fi stabilite de comun acord de către cele două autorităţi 
judecătoreşti: cea emitentă şi cea de executare. 

La cererea autorităţii judecătoreşti emitente sau din proprie inițiativă 
autoritatea judecătorească de executare va confisca şi va preda bunurile ce pot 
servi drept mărturie în procesul penal. 

Prin Decizia-cadrul a Consiliului Uniunii Europene nr. 2002/584/JHA 
din 13 iunie 2002 s-a materializat hotărârea luată în cadrul Consiliului European 
de la Tampere din 15-16 octombrie 1999 ca, între Statele Membre ale U.E., să se 
înlocuiească procedura formală de extrădare, în cazul persoanelor care se sustrag 
executării unei pedepse privative de libertate, aplicate printr-o hotărâre de 
condamnare rămasă definitivă, cu o procedură de predare simplificată, respectiv, 
de a accelera procedura formală de extrădare, în cazul persoanelor care se 
sustrag urmăririi penale şi judecării. 

Astfel, începând cu 01 ianuarie 2004, între statele membre ale U.E. nu 
se mai aplică dispoziţiile instrumentelor juridice internaționale, multilaterale şi 
bilaterale privind extrădarea, acestea fiind înlocuite cu dispoziţiile deciziei-cadru 
privind mandatul european de arestare. 

La luarea deciziei instituirii unui mandat de arestare european, care să 


înlocuiească procedura formală de extrădare prevăzută de documentele 

internaţionale referitoare la extrădare, între care, cele mai importante, sunt 
Convenţia Europeană de extrădare, încheiată la Paris, la 13 decembrie 1957 şi 
Protocoalele sale adiționale, încheiate la Strasbourg, la 15 octombrie 1975 şi 17 
martie 1978, Convenţia europeană pentru reprimarea terorismului, încheiată la 
Strasbourg la 27 ianuarie 1977, Convenţia privind simplificarea procedurii de 
extrădare între statele membre ale U.E., adoptată la 27 septembrie 1996, s-a avut 
în vedere în primul rând obiectivul propus, ca U.E. să devină un spaţiu al 
libertăţii, securității şi justiției, care nu poate fi atins în mod optim în sistemul 
actual de convenţii de extrădare, care instituie o procedură de extrădare formală 
şi greoaie. 

După cum se arată în însuşi preambulul deciziei-cadrul, în esență, prin 
această procedură de „predare” se înlătură etapa administrativă pe care actualele 
proceduri de extrădare o presupune în mod obligatoriu, decizia de predare, ca şi 
întreaga procedură fiind exclusiv de competenţa autorităţilor judiciare, ceea ce 
nu exclude însă posibilitatea prevăzută de art.7 din decizia-cadrul ca statele 
membre să desemneze o autoritate centrală, sau mai multe, care să asiste 
autoritățile judiciare competente. 

Potrivit instrumentelor juridice de extrădare, procedura de extrădare 
presupune două etape, una administrativă şi una judiciară, în etapa 
administrativă autorităţiel centrale, de regulă ministerele de justiție având un rol 
important, mai ales în cazul extrădării active, când autoritatea centrală a statului 
solicitant formulează, la propunerea autorităţii judiciare competente, şi 
transmite, pe cale directă sau diplomatică, cererea de extrădare, dar şi în cazul 
extrădării pasive, când autoritatea centrală a statului solicitant examinează 
cererile de extrădare, primite, sub aspectul formal, al regularităţii internaţionale 
şi, fie sesizează autoritatea judiciară competentă, fie restituie cererea de 
extrădare, motivat, dacă nu sunt întrunite condiţiile formale. 

Având în vedere obiectivul înlăturării sau limitării formalismului, care 


este de natură să transforme procedura de extrădare într-una greoaie, prin noul 

sistem de predare, în baza unui mandat de arestare european, se elimină etapa 
administrativă, cooperarea în materia predării persoanelor care se sustrag 
urmăririi penale, judecării şi executării pedepselor realizându-se aproape 
exclusiv între autoritățile judiciare competente din statele membre ale U.E., 
autoritățile centrale putând, eventual, asista autorităţile judiciare competente sau 
să aibă rolul de autorităţi transmiţătoare. 

Potrivit noului sistem, în cazul în care o persoană dintr-un stat membru 
se sustrage, după caz, urmăririi penale, judecății, respectiv executării pedepsei, 
pe teritoriul acelui stat membru, autoritatea judiciară competentă a statului 
membru, în cauză emite un mandat de arestare european, în baza unei hotărâri 
definitive de condamnare la o pedeapsă privativă de libertate de cel puţin 1 an 
sau a unui mandat de arestare preventivă, pe care îl transmite, spre executare, 
autorității judiciare competente din statul membru pe teritoriul căruia este 
localizată persoana în cauză. 

Întreaga procedură se desfăşoară între autoritatea judiciară emitentă şi 
autoritatea judiciară de executare, acestea putând fi asistate de autoritatea 
centrală desemnată în acest scop în statele memebre aflate în relaţie, respectiv, 
de punctele de contact ale Reţelei Judiciare Europene. 

De asemenea, autoritatea centrală poate avea rolul de autoritate 
transmiţătoare. Condiţiile de predare în baza unui mandat de arestare european şi 
regulile de predare în noul sistem sunt similare cu cele din sistemul „clasic” de 
extrădare. Astfel, condițiile privitoare la persoană, la fapte, la pedeapsă şi 
motivele obligatorii şi facultative de refuz al predării, sunt în general aceleaşi 
(de exemplu, limita minimă a pedepsei, de cel puţin 12 luni, regula dublei 
incriminări), ca şi procedura în faţa autorităţii judiciare competente solicitate şi 
garanţiile procesuale conferite persoanei care face obiectul unei cereri de 
predare în baza unui mandat european de extrădare. 

Se regăsesc şi în noul sistem, regula specialităţi şi garanţiile cerute în 


cazul în care hotărârea de condamnare a fost pronunţată în lipsă, cu deosebirea 

că, asigurarea că persoana predată va beneficia de o nouă procedură de judecată 
este dată de autoritatea judiciară emitentă şi nu de autoritatea centrală. 

O deosebire importantă faţă de sistemul clasic nu poate trece 
neobservată, în ceea ce priveşte condiţiile privitoare la faptă: noul sistem 
instituie anumite excepții de la regula dublei incriminări. Astfel, în cazul unor 
infracțiuni foarte grave, menţionate la art.2, într-o listă care poate fi completată 
ulterior de Consiliu, (între care: participaţia la o organizaţie criminală, 
terorismul, traficul de persoane, traficul ilicit de droguri, etc.), predarea poate fi 
acordată fără a verifica existenţa dublei incriminări. 

În noul sistem, se reglementează o durată limită a procedurii de 
predare, spre deosebire de procedura de extrădare, în cadrul căreia, nu se 
prevede o limită de timp pentru o asemenea procedură. Astfel, potrivit 
dispozițiilor art.17 din decizia-cadru, un mandat de arestare european va fi tratat 
şi executat de urgență, termenul limită fiind de 10 zile, în cazul în care persoana 
a cărei predare este solicitată consimte, la predare, respectiv, de 60 zile, în 
celelalte cazuri, cu posibilitatea prelungirii cu alte 30 de zile. 

De asemenea, pentru predarea efectivă a persoanei care face obiectul 
unui mandat de arestare european, articolul 23 instituie o limită de timp scurtă, 
de 10 zile, cu posibilitatea prelungirii, în anumite circumstanţe. 

Potrivit dispoziţiilor art.16 din Convenţia europeană de extrădare, 
încheiată la Paris la 13 decembrie 1957, măsura arestării provizorii în vederea 
extrădării a persoanei extrădabile poate înceta, dacă într-un interval de 18 zile de 
la luarea acesteia statul solicitat nu este sesizat cu cererea formală de extrădare 
şi documentele justificative şi, în nici un caz, nu poate depăşi 40 de zile dacă 
documentele de extrădare nu sunt primite în intervalul de timp sus-menţionat. 

Această dispoziţie constituie principala cauză a ineficienţei sistemului 
actual, în anumite situaţii, în care din motive obiective, cererea formală de 


extrădare şi documentele anexate acesteia nu pot fi transmise în termen. 

În noul sistem, autoritatea judiciară competentă dintr-un stat membru, 
sesizată cu un mandat de arestare european, emis de autoritatea judiciară 
competentă dintr-un alt stat membru este ţinută, potrivit art.17 din decizia-cadrul 
să trateze şi să execute de urgenţă, respectivul mandat, ceea ce presupune 
desigur şi arestarea persoanei care face obiectul mandatului pe toată durata 
procedurii în faţa autorităţii judiciare de executare. 

Aşa cum am arătat mai sus, rolul autorităților centrale, se reduce, în 
noul sistem, la asistarea autorităţilor judiciare competente implicate sau, cel 
mult, la transmiterea mandatelor de arestare europene. 

Autorităţile centrale vor putea, astfel, asigura asistenţa de specialitate, 
autorităților judiciare emitente, în vederea identificării autorităţii judiciare de 


executare, precum şi pentru purtarea corespondenţei oficiale în materie. 

